Pullahiiren leivontanurkka: New York, New York - herkulliset nähtävyydet (sisältää myös blogiarvonnan voittajan)\nNew York, New York - herkulliset nähtävyydet (sisältää myös blogiarvonnan voittajan)\nKuten siluetista saattaa päätellä tämä kuva on jo muutaman vuoden takaa. Nythän tuo\nOne World Trade Center on jo valmis ja mekin olemme käyneet siellä katsomassa kaupungin yllä.\nIhan mahtava paikka. Yllätyksiä täynnä - en paljasta enempää!\nOlen saanut paljon kyselyitä ja vinkkipyyntöjä koskien Pohjois-Amerikan matkailua ja varsinkin leivontaa. Missä kannattaa käydä kursseilla? Mistä leivonnaisista, leipomoista tai kahviloista itse pidän? Monille olen vastannut sähköpostilla tai facebookissa viestittelemällä, mutta nyt ajattelin vihdoin kursia kasaan tämän jo pitkään odottaneen kirjoituksen.\nVaroitus heti alkuun, että tämä on hyvin pitkä blogiteksti...\nKuten blogin sisällöstä voi huomata on Pohjois-Amerikka meidän perheen elämässä aika voimakkaasti mukana. Itärannikolle pääsee Helsingistä suorilla lennoilla lähes kahdeksassa tunnissa, länsirannikolle joutuu matkustamaan hieman kauemmin. Ajallisesti tuo New Yorkin lentomatka ei ole kovin pitkä. Tällä hetkellä nuo lennotkin ovat aika inhimillisissä hinnoissa, joten monen haave toteutuu entistä helpommin. Majoitusten hinnat saattavat yllättää varsinkin Manhattanilla, mutta edullisia ja hyvätasoisia paikkoja on myös tarjolla. Liikkuminen onnistuu metrolla, kävellen tai sitten tarvittaessa taksilla, joten ihan Time Squarella ei tarvitse välttämättä asua. Me emme ole pitäneet Manhattanilla yön yli vuokra-autoa, koska auton parkissa pitäminen on ollut sen verran kallista ja lisäksi itse Manhattanilla ei autoa mielestäni tarvitse. Olemmekin napanneet joko auton päiväksi käyttöön tai vuokranneet auton vasta Manhattanin loman jälkeen ja suunnanneet sitten muualle itärannikolle hienoja nähtävyyksiä katselemaan. Itse hakeudun mielelläni lähelle Central Parkia, koska siellä on ihana juosta lenkit niin aamuisin kuin iltaisinkin.\nKeräsin tähän alle erilaisia ideoita ja asioita koskien New York Cityä, lähinnä Manhattania. Olin alunperin ajatellut yhden koosteen koko Pohjois-Amerikasta, mutta siitä tuli niin laaja, että jaan sen nyt hieman osiin. Nähtävää on jo pelkästään Manhattanilla niin paljon, ettei sitä uskoisikaan. Epäilen, että siellä riittää uutta nähtävää varmasti vuosiksi, siis vaikka asuisi siellä usean vuoden. Pelkkä Central Park on jo niin laaja, että sen kaikkien kenttien ja kallioiden tutkiminen ja siellä olostaan nauttiminen vie jo aikaa. Parasta napata aamiais-, lounas- tai illallisruoat vaikka puiston vieressä sijaitsevasta Whole Foodsista mukaan ja nautiskella ne puistossa picnicillä. Näin me olemme tehneet useaan otteeseen. Central Parkissa on kuitenkin niin lampia, kallioita, leikkipuistoja, pelialueita, huvipuisto, elintarha, ravintoloita sekä tietysti ne jo mainitsemani hyvät lenkkimaastot. Suosittelen jo ihan fiiliksen takia menemään edes yhtenä aamuna tai iltana lenkille Central Parkiin. Siinä pääsee hyvin lähelle paikallisia ihmisiä ja heidän tapojaan. Saa nauttia samalla kaikilla aisteilla suurkaupungin tunnelmasta. Puisto on täynnä juoksijoita, kävelijöitä, pyöräilijöitä ja koiran ulkoiluttajia. Ihan mahtavaa! Tuo Whole Foods - vaikka Columbus Circlellä - on jo yksi nähtävyys. Tuotteiden kaunis esillepano ja toki esimerkiksi ruoka- ja salaattibuffet saa erityismaininnan sekä tietysti laaja leivonnaisvalikoima. Tuolta saa vielä mukaansa kaikki tarvittavat kertakäyttöastiat, ketsupit, mausteet yms. kassojen jälkeen, joten se helpottaa picnicille menoa.\nAamiainen Central Parkissa\nKuvat Whole Foodsista, alla on vielä lisää kuvia kaupasta\nItse maistelen matkustellessa paljon erilaisia leivonnaisia sekä ihailen ihan silmilläni. Manhattanilta löytyy satoja Starbucks-kahviloita. Niistä saa helposti napattua mukaan aamiaisen, mutta yleensä heidän leivonnaisvalikoima on ollut aika suppea, riippuu toki kaudesta. Näin ollen suosittelen pitämään silmät auki ja etsimään jotain sellaista, mitä täältä koti-Suomesta ei välttämättä löydä. Yksi nähtävyys on Magnolia Bakery, joita Manhattanilta löytyy neljä. Magnolia Bakery järjestää myös erilaisia leivonnaisten koristelukursseja. Näissä kannattaa huomioida, että ainakin omalla kohdallani kurssi peruttiin vuorokautta ennen kurssin alkua, joten ihan tuon kurssin takia ei kannata NYCiin lähteä. Voi olla, että jää ilman opetusta. Magnolia Bakery on erikoistunut kuppikakkuihin, pieniin juustokakkuihin sekä tietysti erilaisiin kakkuihin. Löytyy valikoimasta myös keksejä, piirakoita sekä erilaisia leivosneliöitä, valikoima täälläkin vaihtelee kausittain.\nErilaisia ruoka- ja leivontakursseja järjestää myös esimerkiksi Sur la Table-leivonta- ja kokkipuoti. Heillä on ihanat tilat, joissa kurssit järjestetään. Itse olen käynyt 57th streetin-myymälässä kurssilla ja se oli kyllä hyvin järjestetty. Vieläpä lähes joka päivälle löytyy kursseja. Ainoan miinuksen antaisin siitä, että kurssilta ei saanut leipomuksia mukaansa, vaan kaikki piti syödä siellä tai jättää syömättä. Kursseilla leivonta ja ruoanlaitto tehdään pienissä ryhmissä ja se olikin hyvin mukava juttu, kun samalla pääsi jutustelemaan muiden kurssilaisten kanssa. Itse osallistuin kurssille viime kesäkuussa ja koin että se toi minua taas lähemmäksi NYC:ssa asuvien arkea. Moni kurssilainen asui nimenomaan Manhattanilla, mutta muutama turistikin oli minun lisäksi ryhmässä mukana. Valikoimaa kurssiaiheissa oli todella paljon ihan ranskalaisista macaron-leivonnaisista deitti-illan ruoanlaittoon.\nKurssilla leivottu vadelmakakku\nLeivonnaispuolelta voi katsastaa myös tv:stä tutun Buddyn eli CakeBossin ja hänen Manhattanin leipomonsa Carlo´s Bakeryn. Moni on varmaan nähnyt Cake Boss-nimisen ohjelman telkkarista ja taisi hänellä olla jokin ruokaohjelmakin. No, hänellä tai hänen suvullaan on useampi leipomo. Aito ja alkuperäinen taitaa olla Hudson joen toisella puolella Hobokenissa (New Jersey), mutta myös Manhattanilla pääsee maistelemaan hänen leipomonsa leivonnaisia. Pitää sanoa, että en ole itse koskaan ostanut tuolta mitään, mutta muutamia kertoja olen käynyt katsomassa heidän kakkujen koristelua ja leivonnaisvitriinejä. Nämä paikat ovat kivoja, joissa on kakkujen koristelijat näyteikkunoissa. Näyteikkunassa pääsee katsastamaan kakkujen koristelua myös tuolla Magnolia bakeryssa (6th ave). Tässä alla muutama kuva tuolta Carlo´s Bakeryn Manhattanin leipomosta.\nHauskoja ja hieman erilaisia liikkeitä ovat Edible Arrangements-ketju, joka myy erilaisia syötäviä lahjoja. Nämä ovat tehty mm. hedelmistä, marjoista ja suklaista. Erityisen tunnettu liike on kauniista asetelmistaan, joissa syötävät herkut ovat näytävästi esillä. Manhattanilla ainakin yksi liike on Central Parkin ja Times Squaren välissä Broadwayllä.\nLisäksi esimerkiksi China Townissa on aika paljon erilaisia leivosliikkeitä, jotka ovat näkemisen arvoisia (kuvia tekstin alla). Myös Chelsea Marketissa on pieniä liikkeitä ja ravintoloita. Tarjolla on mm. erilaisia koristeltuja keksejä (kuva alla) sekä Sarabeth´s Bakery-leipomo, josta saa uunituoretta leipää. Tuonne leipomoon on myös lasiseinä, joten siellä näkee kuinka leipominen leipomon puolella hoidetaan. Näitä näyteikkunoita voisi katsella pidempäänkin.\nChelsea Marketin lähellä on Gansevoort Market-ruokatori. Tämä ei ole mikään varsinainen tori, vaan vanhaan (teollisuus)rakennukseen rakennettu ravintola-alue, jossa myydään hyvin erilaisia ruokia ja leivonnaisia, street food-henkeen. Tuo on vielä sattumalta High Linen-kävelynähtävyyden lopussa, joten kannattaa lähteä kävelemään tuo High Line pohjoispäädystä ja lopettaa se eteläpäätyyn ja pääseekin suoraan ruokapöytään.\nManhattan on oikeasti niin suuri paikka, että tämä minunkin listaus on todellakin vain pieni raapaisu mahdollisuuksista. Kannattaa tutustua huolella erilaisiin oppaisiin niin netissä kuin vaikka kirjastossakin. Kun on hyvä pohjatyö tehtynä, niin saa nautittua kaikista eniten.\nJos sinua kiinnostaa erilaiset leivonta ja ruoanlaittokurssit Manhattanilla, niin löydät listaa lisäksi myös Course horse-nettisivuilta. Siellä on hyvin tarjolla esimerkiksi Butter Lanen kursseja. Tuo Butter Lane on kuppikakkuleipomo, mutta heillä on myös paljon erilaisia leivonta- ja koristelukursseja tarjolla. Siellä en ole itse ollut mukana, mutta tuo paikka on ollut omallakin to do-listalla noin vuoden ajan. Ehkäpä ensi kerralla saan tuon toteutettua. Lisäksi Michaels-askarteluliike järjestää erilaisia leivontaan, koristeluun ja askarteluun liittyviä kursseja, mutta itse petyin kyllä kurssin tasoon. Nuo ovat hyvin edullisia, mutta kaikki kuppikakut, raaka-aineet sekä välineet piti olla itsellä mukana. Itse myymälä on ihana ja siellä(kin) menee aikaa, kun kiertää kaikki askarteluhyllyt läpi.\nManhattanilla on toki suurensuuri M&M´s kauppa sekä Hershey´s-suklaakauppa Broadwayn toisella puolella. Lisäksi erilaisia kuppikakku-, donitsi- ja kakkumyymälöitä on kadunvarret täynnä. Kauppoja on sitäkin enemmän, joten tekemisen puutetta ei New Yorkissa tule. Lisäksi on kaikki Broadwayn ihanat musikaalit sekä tassiesitykset, stand up-klubit ja myös pienemmät musiikki ja teatteriesitykset. Tarjontaa on paljon ja yleensä myös pienet näytökset ovat hienoja kokemuksia. Lippuja näytöksiin saa hankittua paikan päältä monesti edukkaammin kuin etukäteen hankittuina. Tämä jo meni hieman ohi leivonnan, mutta kun ei malta jättää näitä vinkkejä kirjoittamatta. Itselläni taitaa olla jo kuusi New Yorkin reissua takana, joten paljon on tullut koettua, mutta paljon on asioita kokematta. Yksi paikka joka on aina jäänyt käymättä on cronut-leipomo, Dominique Ansel. Sinne pitäisi mennä ohjeiden mukaan klo 7 aikaan jonottamaan, jotta saa maistella noita cronutseja. Koskaan en ole ollut aamulla aikaisin tuolla lähistöllä. En voi jättää tässä postauksessa mainitsematta myöskään kaikkia nähtävyyksiä kuten Brooklyn Bridge, Staten Islandin ilmainen lautta, jolla voi matkustaa Staten Islandille ja samalla ihastella Manhattanin siluettia. Ihan kaikkea en edes voi tähän listata. On One World Trade Center, Vapaudenpatsas, Empire States Building, Times Square, Broadway, Radio City Music Hall, Grand Central Terminal, Tv-ohjelmat...\nVielä shoppailusta sen verran, että outlet-alueita on lähellä ja pienen ajomatkan päässä. Kannattaa tutustua niihinkin. Voin kertoa, että sieltä voi tehdä hyvin edullisesti löytöjä. Manhattan itsessään ei ole se kaikista edullisin ostospaikka, kuten voi arvatakin. Lähin outlet-alue on New Jerseyn puolella, lähes Hudson joen toisella puolella. Itse suuntaisin ostosreissut kuitenkin joko Long Islandille tai Woodburyn Premium Outletiin (riippuu toki siitä mitä haluaa ostaa). Suosittelen myös auton vuokraamista näille ostosreissuille, koska se tulee jo muutamalla henkilöllä bussireissua edullisemmaksi (kunhan varaa auton ennakkoon), saa laitettua kaikki ostokset välillä autoon, eikä niitä tarvitse kantaa mukanaan. Näin näkee myös enemmän ja pääsee vaikka paikallisten ostoskeskukselle tekemään shoppailuja paikallisiin liikkeisiin. Kannattaa muuten aina katsastaa myös kauppojen nettisivut, koska alekuponkeja on paljon tarjolla. Lisäksi esimerkiksi outlet-alueen VIP-asiakkaana saa liikkeistä extra-alennuksia yms.\nJos on muutama extrapäivä aikaa, niin ehdottomasti tsekkasin myös Hamptonsin alueen, vaikka ihan autolla ajellen. Upeita taloja ja kauppakatuja - meidän budjetilla, ihan vain katsottavaksi...\nTässä vielä pieni kuvakollaasi erinäisistä ruokaan ja leivontaan liittyvistä paikoista NYCissä.\nPitäähän sitä yksi iltakuvakin laittaa...\nJos sinulla herää kysymyksiä tai sinulla on antaa omia vinkkejä Amerikan matkailuun liittyen vaikka leivonnan osalta tai muuten vaan, niin jätä kysymykset ja vinkit tähän alle kommenttiboxiin tai minulle sähköpostiin pullahiiri@pullahiiri.com\nTäältä muuten löydät vielä kirjoittamani koosteen eräästä käymästäni kakkukurssista NYCissä Sugar Flower Cake Shopissa vuosi sitten.\nTässä on vielä tuon blogiarvonnan voittajan julkistus. Teiltä tuli ihania lahjatoiveita ja -ideoita. Ainakin makeisia, kakkuja ja ehkä leipiäkin tullaan näkemään myös Pullahiiren joulukalenterissa 1.-24.12. Tervetuloa mukaan herkulliseen joulunodotukseen täällä blogissa!\nVoittajaksi arvottiin kommenttinumero 18 eli\nTuollaisia suklaasydämiä kun saisi, niin olisin myyty! <3\nArvonta suoritettiin niin, että poistin kaikki sellaiset kommentit laskuista/kommenteista, joissa ei ollut nimimerkkiä tai nimeä. Lisäksi poistin laskuista myös kaikki tuplakommentit sekä omani ja yhden arvonta-ajan jälkeen tulleen kommentin. Käytin arvontaan random.org-arvontakonetta.\nLähettänyt Pullahiiri/Taru klo 14.40\nTunnisteet: Blogikilpailut, Matkatarinoita\nRoosa 12. marraskuuta 2015 klo 18.57\nEi voi olla totta, minä jota ei IKINÄ arpaonni suosi päädyin voittajaksi! :D Ihan mahtava juttu, kiitos hurjasti. <3 S-postini jätinkin silloin kommenttin.\nPullahiiri/Taru 12. marraskuuta 2015 klo 19.43\nHei! Juuri sinä :) No, mutta minä laitan sinulle pakettia postiin. Toivottavasti on mieleistä!\nNimetön 12. marraskuuta 2015 klo 19.37\nNiin leivontaan kuin muuten New Yorkiin liittyen, loistava aihe! Kiitos tästä!! Minkä tasoisia kursseja nuo ovat? T. Salla\nPullahiiri/Taru 12. marraskuuta 2015 klo 19.46\nKiva kuulla! Kursseja on kaiken tasoisia. Nuo kuppikakku- ja Sur la Tablen kurssit ovat minun mielestäni kaikille sopivia. Sur la Tablessa oli minun kurssillani kaksi vetäjää ja 2-3 avustajaa liikkeen puolesta (myyjät siis erikseen). Kaikki aineet oli mitattu valmiiksi, joten siinäkin mielessä oli helppoa. Lisäksi meidän ryhmässä pyöritimme valmistusvuoroa, mutta jos haluaa olla vain seuraamassa, niin sekin onnistuu :) Eli kaiken tasoisille löytyy kursseja. Sur la Tablessa kannattaa katsoa myös tuota kurssivalikoimaa oman tason mukaisesti. Minun kurssini oli muistaakseni helppo tasoltaan, mutta se oli silloin lähes ainoa mahdollinen, kun olimme viimeksi vain 3-4 päivää Manhattanilla ja tutustuin vasta tällä reissulla tuohon paikkaan. Sattumalta ajoimme taksilla lentokentältä paikan ohi ja olin jo heti hotellissa netissä katsomassa mikä tuo paikka oikein oli :)\nNimetön 12. marraskuuta 2015 klo 20.17\nOkei, hyvä tietää :) Mulla on sun Kuppikakut-kirja, ja se on ihan paras! Maut ja ulkonäkö on todellakin paikallaan. Edible Arrangementista lisäisin sen verran, että ne pitää tilata etukäteen netissä. Vai oliko tuolla kaupassa jotain myytävänä?\nPullahiiri/Taru 12. marraskuuta 2015 klo 22.17\nMukava kuulla, että tuo kirja on ollut käytössä! Ihan parasta palautetta :) Tosiaan tuolta Edible Arrengementista pitää tilata etukäteen, mutta pika tilauksen saa jopa 7 minuutissa. Näin ollen tilauksen voi tehdä suoraan myymälästä, mutta joutuu tuon hetken odottamaan. Voi noissa varmaan olla myös myymäläkohtaisia eroja.\nEllu 28. marraskuuta 2015 klo 7.05\nJenkkeihin ja tv-kakkuihin liittyen. Olisiko sinulla ohjetta sellaiseen sikäläiseen täytekakkupohjaan? Telkkarissa (esim juuri Cake Boss) sikäläiset pohjat näyttävät tiiviimmiltä (ja joustavammilta?) kuin meikäläisten pohjat. Olisi kiva kokeilla esimerkiksi muotokakun pohjaksi tuollaista tiiviimpää kakkua.\nPullahiiri/Taru 30. marraskuuta 2015 klo 20.51\nEsimerkiksi blogista löytyvä mehevä suklaakakku ja porkkanakakkupohja käy hyvin tuohon tarkoitukseen. Mehevä suklaakakku: http://www.pullahiiri.com/2014/04/meheva-suklaakakku-tuoreilla-mansikoilla.html Porkkanakakku: http://www.pullahiiri.com/2015/11/porkkanakakku-vaniljaisella.html\nDataScience Datascience 18. maaliskuuta 2020 klo 11.29\nI have to search sites with relevant information ,This is a wonderful blog,These type of blog keeps the users interest in the website, i am impressed. thank you.\nData Science pune 23. kesäkuuta 2020 klo 14.02\nData Analytics Pune 25. kesäkuuta 2020 klo 18.24\nData Science Course in Hyderabad 4. heinäkuuta 2020 klo 13.07\nBusiness Analytics Course in Hyderabad 4. heinäkuuta 2020 klo 13.09


Tutkimus: Ikäero lisää merkittävästi avioeron riskiä – Stara\nTutkimus: Ikäero lisää merkittävästi avioeron riskiä\nViihdeuutiset 15.11.2014, 17:30 · Terhi Piiroinen\nIkä on vaan numeroita, eikä aito rakkaus ole riippuvainen ihmisten syntymävuosista. Sen sijaan sitäkin enemmän merkitystä on elämänkokemuksella ja sillä, kuinka suhteeseen ylipäätään asennoituu oman historiansa valossa.\nEroavaisuuksia syntyy kuitenkin eniten, jos ikäero on tavallista suurempi. Tuore tutkimus osoittaa, että mitä suurempi parin ikäero on, sitä todennäköisemmin avioliitto päätyy eroon. Tilastotieteilijä Randy Olson laati tutkimustuloksen perusteella taulukon, joka esittää selkeästi ikäeron merkityksen liittojen toimivuuteen.\nSamanikäiset pariskunnat eroavat vähiten, kun esimerkiksi viiden vuoden ikäerolla erkaantuminen tapahtuu 18 prosenttia todennäköisemmin, The Atlantic uutisoi. Mikäli ikäeroa on kertynyt parin välille 30 vuotta tai enemmän, eroavat he 172 prosenttia todennäköisemmin kuin samanikäiset rakastavaiset.\nSyy löytyy nimenomaan rakastavaisten taustoista, jolloin täysin erilaiset lähtökohdat elämälle luovat haastetta myös suhteelle ja yhteisen sävelen löytymiselle. Arvomaailma vaihtelee suuresti taustojen, kypsyyden ja elämänkokemusten mukaan.


22.05.2019 klo 5:00\nOtkesin mukaan yhteydenpito Zimbabwen viranomaisten kanssa on ollut haasteellista.\nZimbabwen pienkoneturmassa kuoli myös koneen zimbabwelainen pilotti. Bekithemba Dube / Lehtikuva / AFP\nUutissuomalaisen mukaan Onnettomuustutkintakeskus on saanut Zimbabwesta tiedon, että afrikkalaismaassa tapahtuneen marraskuisen lento-onnettomuuden tutkinta olisi loppusuoralla. Onnettomuudessa kuoli neljä suomalaismiestä ja koneen paikallinen lentäjä.\n– Näin voisi kuvitella, toivottavasti. Heiltä tuli pari viikkoa sitten viestiä, että ovat kohta valmiita, kertoo ilmailuonnettomuuksien johtava tutkija Ismo Aaltonen Onnettomuustutkintakeskuksesta (Otkes).\nAaltonen ei ole saanut Zimbabwesta vastausta kysymykseensä, milloin ”kohta” on.\nOnnettomuuden tutkinnasta vastaa kansainvälisen siviili-ilmailujärjestön yleissopimuksen mukaisesti tapahtumavaltio Zimbabwe. Suomella on oikeus muun muassa asettaa tutkintaan asiantuntija ja saada tutkinnasta faktatietoja.\nOnnettomuudesta tulee torstaina kuluneeksi puoli vuotta. Kansainvälisen siviili-ilmailujärjestön ICAO:n yleissopimuksen suositus on, että tutkinnan tulisi kestää enintään vuosi.\nOnnettomuuskone – Cessna U206C -tyyppinen yksimoottorinen lentokone – oli matkalla Hippo Valley -lentopaikalta Victoria Falls -lentoasemalle, kun se putosi perjantaiaamuna 23. marraskuuta. Onnettomuus tapahtui noin 70 kilometrin päässä lähtöpaikasta suoralla lentoreitillä.\nSuurin osa koneen hylystä päätyi jyrkkään metsäiseen rinteeseen. Matkan kokonaispituus olisi ollut noin 700 kilometriä.\nSuomalaisuhrit olivat metsästysmatkalla olleita yritysjohtajia.


Lättäleipiä grillissä | Pilkkumi\nInnostuin grillaamisesta oikeastaan vasta viime kesänä, kun hankimme kunnon hiiligrillin. Sen antamaa savuaromia ei pysty loihtimaan ruokiin kaasugrillillä, joten hiiliversio on ehdoton suosikkini. Nyt alkukesällä olen grillannut jotain melkein joka viikonloppuna, viimeksi paistoin grillissä muun muassa flatbreadia eli lättäleipää, joka tuntuu nyt olevan kovasti ”muotia”.\nFlatbread-taikinoita on monenlaisia, useimmiten ne tehdään ihan tavallisesta vehnäjauhotaikinasta vesiliemeen. Minä tein taikinan piimään ja käytin spelttijauhoja. Piimä antaa leivälle mukavan happamuuden ja speltti maukkaan pähkinäisyyden.\nTestileipien kanssa söimme tonnikalasta tehtyä kastikkeentapaista, jonka päälle laitettiin fetajuustoa. Jos haluaa oikein kunnon leipäkestit, tarjolle voi laittaa monenlaisia aineksia. Välttämättä ei tarvita muuta kuin nokare voita lämpimälle leivälle, jos se syödään muun ruuan lisukkeena.\n3 dl piimää ( tai 2dl maustamatonta jogurttia ja 1 dl vettä)\nLämmitä piimä tai jogurtti ja vesi, sekoita joukkoon hiiva, hunaja ja suola.\nLisää öljy, ja jauhot vähän kerrallaan hyvin sekoittaen.\nVaivaa kimmoisaksi taikinaksi ja anna kohota liinan alla noin puoli tuntia.\nPainele taikinasta ilmakuplat pois ja tee siitä tanko. Jaa tanko tasakokoisiin paloihin ja kauli ne soikeiksi pieniksi leiviksi.\nPaista grillissä kummaltakin puolelta, kunnes leivät ovat saaneet väriä ja kypsyneet. Se käy mi-nuutissa tai kahdessa.\nPidä leivinliinan alla lämpiminä tarjoiluun asti. Nosta leiville haluamiasi päällysteitä ja tarjoa sel-laisenaan tai salaatin kanssa.\n1 prk turkkilaista jogurttia tai kermaviiliä\nValuta tonnikalasta ylimääräinen öljy ja hienonna se haarukalla. Pilko kevätsipulinvarret. Sekoita kaikki aineet jogurttiin, juustoa lukuun ottamatta.\nLaita pari lusikallista tonnikalatäytettä lättäleivälle ja ripottele päälle murennettua Feta-juustoa. Nautiskele!


YLE 7.10.2019, UNILEVER näyttää myös esimerkkiä - " Vuosittain 2,5 miljardia ihmistä käyttää tuotteitamme." https://www.unilever.fi/about/https://yle.fi/uutiset/3-11009460 =Jätti yhtiö alkaa käyttää kierrätettyä uusiomuovia. JO 1960 LUVULTA LÄHTIEN ON JO LUVATTU KIERRÄTTÄÄ Vinyylipaneeleita kun mahdollisesti tuote on huono 50 vuoden kuluttua. 2019 ostetuilla Vinyylipaneeleilla on myöskin takuu 50 vuotta, aina 2069 v asti jolloin Kiertotalous koskee luultavasti lähes jo kaikkia mm rakennustuotteita. Mädäntynyttä puuta ei voi kierrättää uudeksi ? - Vinyyliverhous\nHome » Uutiset » YLE 7.10.2019, UNILEVER näyttää myös esimerkkiä – ” Vuosittain 2,5 miljardia ihmistä käyttää tuotteitamme.” https://www.unilever.fi/about/https://yle.fi/uutiset/3-11009460 =Jätti yhtiö alkaa käyttää kierrätettyä uusiomuovia. JO 1960 LUVULTA LÄHTIEN ON JO LUVATTU KIERRÄTTÄÄ Vinyylipaneeleita kun mahdollisesti tuote on huono 50 vuoden kuluttua. 2019 ostetuilla Vinyylipaneeleilla on myöskin takuu 50 vuotta, aina 2069 v asti jolloin Kiertotalous koskee luultavasti lähes jo kaikkia mm rakennustuotteita. Mädäntynyttä puuta ei voi kierrättää uudeksi ?\n” Vuosittain 2,5 miljardia ihmistä käyttää tuotteitamme näyttääkseen hyvältä, tunteakseen olonsa miellyttäväksi ja voidakseen nauttia elämästä entistä enemmän. Tämä tarkoittaa sitä, että noin kolmannes maailman väestöstä valitsee tutun tuotemerkin tuotteen (kuten Lipton, Knorr, Dove tai Hellmann’s) tai paikallinen ikonisen tuotemerkin kuten indonesialaisen Bango tai yhdysvaltalaisen Suaven. Unilever omistaa 13 maailman 50 suurimmasta brändistä.”\nTutustu Tiedä Toimi Lue lisää :\nAsennus Sateessa/Pakkasella? ONNISTUUKO / SÄÄSTÄÄKÖ ? JOFIX vastaa KYLLÄ.\nVOIKO ASENTAA ? JOFIX Aitaa &Ulkoverhousta -Sateella KYLLÄ -Helteellä KYLLÄ -Pakkasella, KYLLÄ (ulkov.) SÄÄSTÄÄKÖ ? -Rahaa KYLLÄ, koska uutta ei osteta 20-50 […]\nTIESITKÖ ? Että, tuotteemme ovat ekologisia, kierrätettäviä, huippu kestäviä, pestäviä, suolaa n 60% ts NaCl – ei siis yhtään puuta, maksavat nopeasti […]\nEdellinen OLE SINÄKIN VOITTAJA !\nSeuraava ESIMERKIN VOIMA Ole voittaja, näytä esimerkkiä, esimerkin voimalla sopeudumme sääilmiöiden muuttumiseen. Säästä samalla rahaa ja nuku yösi hyvin.


Kirjanpitäjä Hanna Multanen - Iivari Mononen\nKirjanpitäjä Hanna Multanen kirjoitti ylioppilaaksi Joensuun Niinivaaran lukiosta ja pääsi saman tien opiskelemaan kauppatieteitä silloiseen Joensuun Yliopistoon.\n”Kansantaloustiede oli pääaineena ja laskentatoimi sivuaine. Kävin vain minimaalisen määrän kursseja, että pääsin valmistumaan mahdollisimman nopeasti”, kertoo 16 vuotta Iivari Monosella työskennellyt Multanen. Hänen työuransa alkoi kesätöistä:\n”Alun perin tulin kesätöihin haastattelun kautta. Ensimmäisen kesän jälkeen minut pyydettiin seuraavana vuonna uudestaan töihin, jonka jälkeen jäinkin vakituiseksi.” Multanen työskenteli alkuun kymmenen vuotta myyntiassistenttina, jonka jälkeen hän on toiminut kirjanpitäjänä.\nTyössään hän huolehtii Iivari Mononen -konsernin ja sen tytäryhtiöiden kirjanpidoista Suomessa, Ruotsissa ja Norjassa. ”Kuittaan tulleet suoritukset, maksan laskut ja käsittelen tapahtumat, joita tiliotteella näkyy päivittäin. Lisäksi teen monenlaista muuta kirjanpitoon liittyvää, kuten poistot ja varastonarvon kirjaukset ja niin edelleen”, hän kuvailee. Viestintä tapahtuu englanniksi tai suomeksi.\n”Työ on kaikin puolin mielekästä ja työkaverit mukavia.”\nTyötä tehdään sekä yksin että yhdessä\nIivari Mononen -konsernissa on taloushallinnossa kymmenkunta henkilöä, keskeisimpiä työtovereita ovat talousjohtaja sekä Suomen ja Englannin talouden assistentit.\n”Englannissa on pari talousassistenttia, joiden kanssa tehdään yhdessä kirjanpidollisia asioita – he tekevät osan päivittäisestä kirjanpidosta ja minä teen kuukausittaiset kirjaukset.”\n16 vuotta saman työnantajan palveluksessa kertoo osaltaan pitkäjänteisyydestä niin työntekijän kuin työnantajan osalta. Multanen kertookin viihtyvänsä työssään hyvin: ”Työ on kaikin puolin mielekästä ja työkaverit mukavia.”\n”Painonnosto on kauhean mukavaa puuhaa.”\nTöiden jälkeen salille\nTietokoneen ääressä vietetylle arjelle Multanen hakee vastapainoa kuntosalilta; Hän on harrastanut painonnostoa lähes 20 vuotta.\n”Painonnosto on kauhean mukavaa puuhaa. Siinä pysyvät jollain tavalla kunnossa kroppa ja pää. Siinä saa hyvin nollattua aivot”, Multanen kertoo.


Schumacherista halutaan Todtin apuri | Formulat | Iltalehti.fi\nSchumacherista halutaan Jean Todtin apuri\nSunnuntai 29.10.2006 klo 14.26\nFiatin ja Ferrarin johtaja Luca di Montezemolo julkisti sunnuntaina Michael Schumacherin jatkavan työtään F-ykkösten parissa Ferrarin uuden pääjohtajan Jean Todtin asiantuntija-apurina.\nMichael Schumacher päätti uransa formula ykkösten kuljettajan Brasilian gp-kisaan. (GERO BRELOER / EPA)\nSchumacher itse sanoi kuitenkin harkitsevansa yhä rooliaan ja sitä mitä hän haluaa tehdä nyt kun kuljettajan ura on ohi.\n- En voi sanoa mitään tarkempaa siitä, mitä teen tulevaisuudessa, enkä halua vielä tarkentaa rooliani Ferrarilla. Pidän lähikuukaudet vapaata. Sen jälkeen olen valmiimpi sanomaan, mitä haluan, Schumacher totesi Monzan radalla järjestetyssä Ferrarin tilaisuudessa.\n- Ferrari on antanut minulle vapauden päättää asiasta. Olen saanut myös sen verran aikaa kuin tarvitsen päätöksen tekemiseen.\n"Aika elää toisenlaista elämää"\nSchumacher odottaa innolla aiempaa väljemmin ohjelmoitua elämää.\n- Viime vuodet ovat olleet todella tiukkaa aikaa. Kaikki on ollut suunniteltu erittäin tarkkaan viimeistä minuuttia myöten. Ehkä minun on nyt aika elää vähän toisenlaista elämää, Schumacher totesi.\n- Minun elämänrytmini ei ole (viime vuosina) paljon muuttunut. Työt ja siihen liittyvät rutiinit ovat pysyneet samanlaisina. Joulukuussa viimeistään alkaa varmasti tuntua vähän erilaiselta, kun sen sijaan, että alkaisin valmistautua kauteen, voin ottaa rennosti ja tottua ajatukseen etten ole enää kilpa-ajaja.\nTuhannet Ferrari-fanit olivat sunnuntaina Monzan radalla jättämässä jäähyväisiä Schumacherille, joka ajoi Ferrarin punaisessa ajokissa viisi seitsemästä kuljettajien maailmanmestaruudestaan. Vuodesta 1996 Ferraria kuskanneen Schumacherin ura päättyi reilu viikko sitten Brasilian gp-kilpailussa.


Suomen päävalmentajalta karu huomio tappion jälkeen: "Tyly sanoa, mutta..." | Sportti.com\nSuomen päävalmentajalta karu huomio tappion jälkeen: "Tyly sanoa, mutta..."\n8.12.2019 - 18:08:25\nEnsin Mia Karjalainen kavensi tilanteeksi 2-6, ja sitten Oona Kauppi sekä Mia Vallenius laukoivat Suomen pelatessa ilman maalivahtia 4-6:een. Uhkapeli kostautui, kun Margrit Scheidegger sinetöi loppuluvut Suomen tyhjään maaliin.\n- Sveitsi oli valmiimpi kansainvälisen pelin vaatimuksiin ja sai voimaa kotiyleisöstä. Tyly sanoa, mutta Sveitsi saattoi tänään haluta voittoa enemmän, kertasi päävalmentaja Lasse Kurronen tappio-ottelua.\n- Saatiin hyvä lähtö peliin ja oli huippumaalipaikkoja 4-5 ekalle kymmenminuuttiselle. Niistä olisi muutama pitänyt saada tehtyä ja klassisesti, kun et itse tee, niin kaveri tekee. Toinen erä oli huono, siinä tipahdettiin kyydistä pois, hän totesi.\n- Siinä ei noudatettu pelisuunnitelmaa, Sveitsin pelissä ei ollut mitään yllättävää, mutta pallo ei lähtenyt lavasta riittävän nopeasti ja tämä asia pitää purkaa pelaajien kanssa palaverissa.\nMaanantaina Suomi kohtaa alkusarjan viimeisessä ottelussa Saksan klo 19.


Havaintoja digimaailmasta: helmikuuta 2017\n"Vuoden päästä olette taloudellisesti riippumattomia"\nTänään tulee kuluneeksi vuosi siitä, kun Onecoin-maajohtaja lupasi Turun esittelytilaisuudessa kuulijoilleen seuraavaa:\n"Kaikki jotka ovat tässä huoneessa: kun te otatte tämän asian tosissanne, te olette vuodessa taloudellisesti riippumattomia. Ymmärrättekö te? Kuka ymmärtää? Ne jotka ei ymmärrä, pitääkö teidän lähteä meneen vai mitä te teette täällä?"\nKyseinen kohta löytyy Youtubesta ja olen analysoinut Vuorisen esityksen jo aiemmin blogissani. Vuorinen kutsuu allekirjoittanutta satukirjailijaksi, jonka Onecoin-kritiikkiä ei kannata ottaa vakavasti. Siksi tässä on kyse enemmästä kuin petetyistä lupauksista -- tämä on henkilökohtaista. "Jos on lusikalla annettu, ei voi kauhalla ottaa".\nTommi Vuorinen kertoo satuja Turussa 23.2.2016\nYritin kysyä Vuoriselta kommenttia vuoden takaisiin lupauksiin, mutta ensi kertaa hän ei vastannut sähköposteihini. Tähän asti Tommi Vuorinen on vastannut ja vakuuttanut, ettei Onecoin ole mikään huijaus.\nVuorisen hiljaisuus kuulostaa pahalta. Vuosi sitten hän sanoi lähettävänsä säännöllisesti tiedotteita suomalaiselle medialle ja oli yhteydessä iltapäivälehtiin. Pari viikkoa myöhemmin 10.3.2016 Vuorinen esiintyi Ylen Puoli Seitsemän -ohjelmassa.\nKansainvälinen kouluttaja ja Onecoin-matkasaarnaaja Tommi Vuorinen.\nToimittaja Matti Toivonen oli vuotta aiemmin lähtenyt kilpailuun siitä, kumman arvo nousee enemmän, Onecoinin vai Bitcoinin:\nOnecoin oli noussut enemmän kuin Bitcoin.\nHaastattelun lopussa Tommi Vuorinen lupaa, että "voidaan taas vuoden päästä istua alas ja katsoa [tilannetta], silloin on tullut paljon lisää."\nVuorinen kuitenkin katosi julkisuudesta viime kesänä, eikä anna enää haastatteluja kenellekään. Kaikki kyselyt pyydetään osoittamaan pääkonttoriin Bulgarian Sofiaan. Se on harmi, sillä haluaisin todella kuulla Vuorisen oman arvion Onecoinin nykytilasta. Viestinnän loppuminen ihmetyttää; luulisi maailman suurimpana kryptovaluuttana itseään mainostavan yhtiön olevan niin paljon mediassa kuin mahdollista ja palkkaavan viestintätoimiston. Yhtä ihmeellistä on, ettei mikään lehti noteeraa tätä huikeaa kasvuyritystä, Bulgarian ylpeyttä.\nTammikuussa Onecoin sulki sisäisen leikkipörssin ja avaa sen ehkä 1,5 vuoden kuluttua, samalla kun yhtiö aikoo listautua johonkin Aasian pörssiin. Taloudellista riippumattomuutta odottavat voivat yrittää käyttää Onecoin-kolikkoja Dealshaker-kaupassa, joka aukesi viikko sitten 16.2.2016. Tarjolla on epämääräistä krääsää, joka pitää maksaa osaksi euroilla ja osaksi Onecoineilla. Vuorisen lupaamista 50 000 kauppapaikasta tai konvertoivasta Mastercardista ei ole kuulunut mitään.\nVuorinen on osoittautunut satusedäksi. Harmi vain, että ihmiset ovat sijoittaneet tuhansia euroja näihin satuih... anteeksi, talouskoulutuksiin.\nOlisi kiinnostavaa kuulla Turun yleisön ajatuksia nyt vuotta myöhemmin. Joko näette, miten teitä on vedätetty, vai vieläkö uskotte virtuaaliomaisuuden joskus muuttuvan oikeaksi?\nOnecoinin oman ilmoituksen mukaan verkostossa on 29137 suomalaista.\nVielä kuva Facebookista Onecoinin tililtä, jossa suomalainen Kari Wahlroos on oikein "Our Great Leader".\nOur Great Leader Kari Wahlroos.\nMuokattu 24.2.2017 ja 26.2.2017\nklo 22.49 199 kommenttia:\nEpäluottamus perinteisiä medioita kohtaan lisääntyy ja valeuutiset yleistyvät. Mediat ovat syystäkin huolissaan kehityksestä, mutta niiden kannattaisi pohtia myös omaa toimintaansa. Uutisissa on virheitä ja usein niitä kopioidaan ulkomaisista lehdistä faktoja tarkistamatta.\nEilen Hesarissa oli uutinen, jonka mukaan "Lennolla kolmasosa matkustajista loukkaantui hiukkasen osuttua koneeseen - kosminen säteily voi sekoittaa elektroniikkaa".\nKolmasosa matkustajista loukkaantui hiukkasen vuoksi.\nKuten marraskuun Kone nimeltä kooma -jutussa, otsikkoa oli nytkin "sexed-up" eli kirjoitettu raflaavampaan muotoon lukijoiden houkuttelemiseksi. Printtiversion juttu oli paljon lyhyempi ja mainitsi lentoasiasta vain viittauksena:\nPrinttilehti taas asiallisempi kuin verkkoversio.\nIlmeisesti jutussa viitataan tähän tapaukseen, joka sattui Quantasin A330-koneelle (lento QF72) 7.10.2008 Australian rannikon läheisyydessä. Virallinen 313-sivuinen tutkimusraportti julkaistiin 2011 ja se löytyy kokonaisuudessaan täältä. Raportin sivulta 143 alkaen käsitellään SEU-hiukkasilmiön mahdollisuutta, mutta sitä ei pidetä tapahtuman syynä vaan loppuyhteenveto päätyy toteamaan:\nThe ADIRU data-spike failure mode occurred due to a combination of some form of trigger event, either external or internal to the unit, with a marginal susceptibility to that type of event within the CPU module of a limited number of units. This combination caused the ADIRU to enter a state that intermittently disrupted the CPU’s processes for managing the storage and retrieval of temporary data, and the unit’s BITE was not sufficient to detect some aspects of the failure mode, particularly the transmission of data spikes on ADR parameters."\nHesarin uutinen nostaa 115 ihmisen loukkaantumisen lennolla otsikkoon ja rakentaa koko jutun sen ympärille. Olisi kiinnostavaa tietää, mistä toimittaja on saanut varmuuden tapahtumien syystä -- onko tutkimusraportin jälkeen ilmennyt jotain uutta? Vai onko juttu yksinkertaisesti kopioitu jostain ulkomaisesta lähteestä faktoja tarkistamatta? Onko verkkotoimitus keksinyt otsikon itse ja parannellut sitä klikkien houkuttelemiseksi?\nInhimillisiä virheitä sattuu, ja ne oikaistaan tulevissa lehdissä, mutta tämän luokan virhettä ei voi enää kuitata oikaisulla. Ellei varmaa tietoa koneen äkillisestä syöksystä alaspäin ole, koko jutun perusta on väärä. Voisi melkein puhua valeuutisesta. Edes median tiedeuutiset eivät enää ole tieteellisen luotettavia.\nVirheitä jutuissa on ollut aina, mutta vasta nettiaikakaudella lukijat pääsevät helposti tiedon lähteille tarkistamaan itse asioita. Tämä on osaltaan synnyttänyt vaikutelman median vääristelystä ja epäluotettavuudesta.\nAinakin jutusta oppii sen, miksi lentoemännät kehottavat pitämään turvavyöt kiinni koko lennon ajan.\nTunnisteet: Helsingin Sanomat, journalismi, klikkiotsikot, lentoturvallisuus, uutisointi, valeuutiset\nRobottiautot vähentävät elintenluovuttajien määrää\nViikonlopun turma järkyttää vieläkin: kahden 17-vuotiaan elämä päättyi mopoautossa, kun itsemurhaa yrittänyt mies ajoi tahallaan heitä päin. Nuoret menehtyivät, mies itse jäi henkiin.\nIS etusivun ykkösuutinen kuitenkin Marcon tanssiarviot.\nRobottiautoja on markkinoitu lupauksella, että ne säästävät ihmishenkiä. Tavallisissa onnettomuksissa näin varmaan onkin, mutta kun vastassa on itsemurhaaja, robottiauton logiikka saattaa pettää. Tietokone on ohjelmoitu noudattamaan sääntöjä ja uskomaan, että muutkin noudattavat niitä. Kun tilanne on logiikan vastainen, tekoäly saattaa reagoida arvaamattomalla tavalla.\nYksinkertainen ratkaisu on ihmisautoilun kieltäminen kokonaan, mutta se ei tule toteutumaan vielä muutamaan sukupolveen.\nKun robottiautot jonain päivänä alkavat yleistyä, kolareissa kuolleiden määrä laskee, mikä on inhimillisesti katsoen hyvä ja toivottava asia. Mutta asialla on kääntöpuolensa: elinluovuttajien määrä vähenee, jolloin vakaviin sairauksiin kuollaan aiempaa enemmän (ellei sitten teknologia opi kasvattamaan tekoelimiä). Aiheeseen kiinnitti huomiota amerikkalainen Slate-verkkolehti, juuri sopivasti ennen CES-messuja, jossa robottiautot olivat vahvasti esillä.\nKumpi on oikeudenmukaisempaa: menehtyä liikenneonnettomuuteen vai sairauteen? Mahdoton sanoa, kaikki tapaukset ovat erilaisia. Ihmiselle on joka tapauksessa luontaista pyrkiä onnettomuuksien vähentämiseen. Puute elinluovuttajista on kuitenkin muistutus siitä, miten monitahoinen ilmiö autoilu ja sen robotisointi on. Kerrannaisvaikutukset voivat olla hyvinkin yllättäviä.\nRobottiautoja odotellessa voi ihmetellä suomalaista liikennepolitiikkaa. Turvallisuuteen pyritään kameravalvontaa lisäämällä, vaikka joka viidennessä kuolonkolarissa kuljettaja toimi tahallisesti ja puhelimen käyttö on nousemassa alkoholia suuremmaksi riskitekijäksi.\nTurhat kuolemat eivät poistu kameroilla vaan oikeilla poliiseilla ja ennaltaehkäisyllä. Jos valtiolla ei ole tähän varaa, liikenneturvallisuuden parantamistavoitteesta tulee luopua. Ja luulen, että robottiautojen edistämiseen rahaa kyllä löytyy, juuri turvallisuuden varjolla.\nklo 19.43 9 kommenttia:\nklo 18.08 128 kommenttia:\nklo 22.29 22 kommenttia:\nEduskunnan kevätkauden avajaisista osui tänään korviini perussuomalaisten puheenvuoro. Puolue mainitsi ensimmäisenä tavoitteenaan turvata postinjakelun säilymisen. Maahanmuuton hallinta tuli listalla vasta sen jälkeen.\nPostinkulku on epäilemättä tärkeää monille, mutta puolueet eivät voi mitään sille, että jaettavan postin määrä vähenee. Tämän kuvan kaappasin pari viikkoa sitten Ylen 20.30 uutisista:\nKirjepostin määrä pudonnut dramaattisesti.\nKuvaaja dramatisoi muutosta, koska sen perusteella kirjeposti näyttää loppuneen kokonaan. Mutta vaikka alaraja piirrettäisiin nollan kohdalle, kirjepostin määrä on vähentynyt oleellisesti -- noin kolmanneksella vuosien 2012-2016 välillä.\nJos minkä tahansa yrityksen liikevaihdosta katoaa kolmannes muutamassa vuodessa, yrityksen on pakko reagoida. Posti ei ole mikään poikkeus, eikä perussuomalaiset saa käyrää nousuun pelkillä puheilla. Jakelua on pakko karsia, kun jaettavaa on entistä vähemmän.\nOn yllättävää, että kirjepostin määrä pysyi lähes vakiona vuoteen 2012 asti. Oma kokemukseni on toisenlainen: postin määrä on vähentynyt tasaisesti koko tämän vuosituhannen ajan.\nOlisi kiinnostavaa tietää, mikä käänsi käyrän jyrkkään laskuun vuonna 2012. Voisiko syynä olla yritysten siirtyminen sähköisiin kuluttajalaskuihin? Vai loppuiko joulukorttien lähettäminen?\nKevään aikana nähdään, miten perussuomalaiset aikovat turvata postipalvelut, vaikka postin määrä vähenee koko ajan. Toinen vaihtoehto olisi sopeutua muutokseen ja hyväksyä se, että vähenevän postin aikakaudella jakelukertoja on pakko harventaa.\nklo 21.11 17 kommenttia:\nTunnisteet: digitalisaatio, Paperiton toimisto


Ympäristömuuttuja – Wikipedia\nYmpäristömuuttujat ovat prosessin käynnistyessään saamaa dataa. Ympäristömuuttujat ovat yksinkertaisia avain-arvopareja, jotka äitiprosessi välittää lapsiprosessille. Ympäristömuuttujia käytetään muun muassa Unix-käyttöjärjestelmissä ja Microsoft Windowsissa, aikaisemmin myös MS-DOSissa. Jokaisella prosessilla on oma ympäristönsä, joka kopioidaan lapsiprosessille sitä käynnistettäessä.\nEsimerkki ympäristömuuttujasta on PATH-määritys. Tämä ympäristömuuttuja määrittelee hakupolun, luettelon hakemistoista, joista haetaan käynnistettävää ohjelmaa. Unix-ympäristössä yleisiä ympäristömuuttujia ovat:\nTERM, joka kertoo käytettävän päätteen tyypin\nVISUAL, joka kertoo oletuksena käytettävän tekstieditorin\nMAIL, joka kertoo käyttäjän postilaatikon sijainnin\nLANG, joka kertoo ohjelmien käyttämän kielen\nDISPLAY, joka kertoo mille näytölle X Window Systemin ohjelmien ikkunat avataan\nhttp_proxy, kertoo HTTP-protokollalla tiedostoja hakevien ohjelmien käyttävän välityspalvelimen\nUnixien bourne shellissä asetuskomento on 'export' ja ympäristön näyttää 'env'.\nWeb-ympäristössä käytettävässä CGI-tekniikassa kutsuttavan ohjelman parametrit (esimerkiksi http://wiki.example.com/w/index.php?title=sivu&action=edit) välitetään CGI-ohjelmalle (index.php) yleisimmin QUERY_STRING-ympäristömuuttujassa (muuttujan arvona title=sivu&action=edit).\nWindows- ja DOS-ympäristössä ympäristömuuttujia muutetaan ja näytetään komentotulkissa 'set'-komennolla. DOS-muuttujia ovat muun muassa:\nTEMP (Mihin hakemistoon väliaikaiset tiedostot- (*.tmp)-tiedostot sijoitetaan, (Yleisin arvo: c:\_temp))\nBLASTER (Asettaa osoitteen, keskeytyksen ja DMA-kanavan Sound Blaster- ja yhteensopiville äänikorteille.\nNoudettu kohteesta ”https://fi.wikipedia.org/w/index.php?title=Ympäristömuuttuja&oldid=18369532”\nViimeksi muokattu 27. elokuuta 2019 kello 19.48


Nimikilpailu: ideoi nimi uudelle Isosannan lastensuojelun ja perhekuntoutuksen toimitiloille\nMikä nimeksi uusille, rakenteilla oleville Isosannan lastensuojelun ja perhekuntoutuksen toimitiloille? Osallistu nimikilpailuun ja kerro ideasi siitä, millä nimellä uutta lastensuojeluun ja perhekuntoutukseen suunniteltua toimitilaa voitaisiin kutsua.\nPorin kaupungin puhelinliikenteessä on havaittu häiriö\nPÄIVITYS: Vika on korjattu. Porin kaupungin puhelinliikenteessä on häiriöitä. Häiriön vuoksi kaupungin puhelinnumerot eivät välttämättä toimi tällä hetkellä.\nPuuhavilla yhdistää tekemisen ja yhdessäolon\nPorin Puuhavilla on koko perheen pysähdyspaikka aivan palveluiden ytimessä. Tilassa tarjotaan monenlaista tekemistä ja toimintaa viikon jokaisena päivänä.\nMaantiekadun info-pisteen aukioloajoissa muutoksia 13.-14.7.\nSote-keskus lännen Maantiekadun info-piste suljetaan torstaina 13.7. poikkeuksellisesti jo klo 16 alkaen. Info-piste avautuu tiistaina 14.7 klo 10.30.\nPorin taidemuseon näyttelyihin voi nyt tutustua viittomakielisen ja tekstitetyn esittelyvideon avulla\nViittomakielinen esittelyvideo kuljettaa katsojan läpi taidemuseon ajankohtaisten näyttelyiden. Esillä on kolmen taiteilijan - Adrian Melis, Ola Vasiljeva ja Jenni Yppärilä – yksityisnäyttelyt. Tutkimuksellinen näyttely tarkastelee Maire Gullichsenin ja Galerie Artekin toimintaa sekä Alvar Aallon abstrakteja teoksia suhteessa hänen arkkitehtonisiin suunnitelmiinsa. Näyttelyn oppaana on Zagryda Sandholm, Osk Ursa Minor. Esittelyvideo on katsottavissa taidemuseon YouTube-kanavalla ja tekstitys on valittavissa videon asetuksista.\nNauti kesästä turvallisesti\nKoronatartuntojen määrä on koko Suomessa ollut laskussa ja koronarajoituksia on alettu purkamaan. Tästä huolimatta on edelleen tärkeää noudattaa varovaisuutta, jotta me kaikki pystymme nauttimaan kesästä turvallisesti.\nAsumispalveluyksiköissä vierailu mahdollistetaan rajoitetusti myös sisätiloissa\nJatkossa läheisten on mahdollista vierailla perusturvan asumispalveluyksiköissä asuvien luona rajoitetusti myös sisätiloissa.\nSelvin päin Satakunnassa -hankkeen heinäkuun uutiskirje\nSelvin päin Satakunnassa hankkeen väki lähtee pikkuhiljaa lomalaitumille. Töihin palaillaan niin, että Jania tavoittaa 20.7. eteenpäin, Tellu palaa lomalta 10.8. ja Jenni puolestaan 17.8. Lomilta paluun jälkeen hankkeessa alkaakin loppukiri, sillä syksylle on luvassa paljon työtä hankkeen loppuunsaattamisessa ja raportoinnissa.


Käytetty muuripata – Hiljainen pyykinpesukone\nKäytetty aitokiuas(isompi) rst vesipata muuta rakennustarviketta. Lisäksi naisten polkupyörä Peugeot vaihteinen. Myydään vähän käytetty vedenlämmitin Kota pata 50l pyöreä rst.\nNiin mökki- kuin kotisaunoihinkin sopivat Kota. Nyt olisi myynnin vanha kunnon Kota muuripata. Mukaan 2kpl sisään tulevia vesisäiliöitä, toinen siis varalle.\nIlmoittaja: Muuripata Ilmoitus jätetty toukokuuta 13:18.\nNiin mökki- kuin kotisaunoihinkin sopivat Kota Muuripadat luovat vanhanajan tunnelmaa saunomiseen. Muuripadoilla voit lämmittää kerralla suuria määriä vettä . Verkkojen värjäykseen käytetty muuripata Viensuun Ristisaaresta. Pata on käännetty nurin nokeentuneiden kivien päälle.\nVerkkojen värjäykseen käytetty muuripata Viensuun Ristisaaren talosta. Kivien päälle asetettu iso rautainen muuripata. Taustalla hirsirakennuksen kivijalkaa ja . Ruostumattomalla teräsvaipalla varustettu, 80-litrainen pata voidaan asentaa ulkoilmaan. Tämän kentän sisältö ei näy julkisesti vaan sitä käytetään ainostaan .\nNarvi on saunapuhdas suomalainen; suunniteltu ja tehty Suomessa alusta loppuun. Kaikki tuntevat Narvi -kiukaiden loistavat ominaisuudet ja hienon . Tällä verkkosivustolla käytetään evästeitä. Koti- ja mökkisaunoihin sopiva muuripata suurien vesimäärien kerralla lämmittämiseen. Lämmitetty vesi pysyy lämpimänä jopa vuorokauden ajan tehokkaan . Pata valmistetaan valuraudasta, téräksestä tai kuparista.\nAinakin aikaisemmin sanaa on käytetty viittaamaan myös raakaan mukilointiin tai . Tauluja: laivoja, meri, metsot, nude, maisema, kukka, YM. Osta lahjaksi kaunis taulu, miehelle, naiselle, 30v, 40v, 50v, 60v, 70v. Saunankiuas ja vedenlämmitykseen käytetty muuripata.\nPata systeemi pitää saunan ja pukuhuoneen kosteana, josta ei hyvä.


Kinston kapasitiivinen kosketusnäyttö stylus kuulakärkikynä - monivärinen - ilmainen toimitus - DealExtreme\nKinston kapasitiivinen kosketusnäyttö stylus kuulakärkikynän for iPhone / iPod / iPad / samsung + lisää\nUS$3,36 US$3,99 16%POIS 5 (2)\nvoidaan käyttää kapasitanssi kynä ja pallo kynä; upouusi ja korkea laatu; kevyt muotoilu, helppo kuljettaa; voit liittää sen mihin vain kautta leike; estää näytön naarmuilta ja sormenjälkiä. sopivia puhelimia ja tablettien kuten iPhone / iPod / iPad, jne .; väri: kulta, punainen, sininen, vihreä, musta; Tuotteen koko: 14,5 x 1,3 x 1 cm; yhteensopiva kapasitiivinen näytöt.\nMitat 5.71 in x 0.59 in x 0.43 in (14.5 cm x 1.5 cm x 1.1 cm)


Tämä koira ei viihdy sylissä vaan jossain muualla niin hyvin, ettei sitä saa sieltä pois\nTäysin ymmärrettävää tämän reippaan nuoren bulldogin käytös. Kyllä tuolla tavalla reagoisi ihan kuka tahansa. Näyttää myöskin siltä, ettei tämä ole koiralle ensimmäinen kerta vaan tuolla on tullut hengattua tovi jos toinenkin. Ainoa huono puoli tässä on se, ettei koira pääse pomppimaan itse vaan se pitää nostaa sinne. Tai ehkä se on hyvä. Aikuisen valvonnassa sitten tehdään nämä jutut.\nBulldog eläimet koirat\nLastenlääkärillä on hauska ja näppärä tyyli antaa rokotuksia\nEi ole helppoa selittää lapselle, että miksi me mennään tämmöiseen omituiseen isoon rakennukseen, jossa vieras ihminen tekee jotakin, mikä sattuu vaikkakin vaan hetken. Siksi lääkärin tehtävä on lukea tilannetta ja lasta. Siinä kannattaakin ottaa kaikki kikat käyttöön, että lapselle kokemus olisi mahdollisimman rento.\nTämä lääkäri on tainnut antaa muutaman rokotteen aikaisemminkin, sillä niin sujuvasti tuo hoituu, vaikka meinaa lapselta itkukin tulla. Mutta se unohtuu hetkessä, kun papereita alkaa lentää ympäriämpäri.\nlääkäri Lapset vanhemmat


Ajankohtaista - Jyväskylän Eläkkeensaajat ry\nEläkkeensaajien Keskusliiton seuraava liittokokous pidetään 9.–10.6.2021 Turussa. Aiheesta lisätietoa myöhemmässä vaiheessa jäsensivuilla, järjestökirjeessä ja uutiskirjeissä.\n22.9.2020 Hallituksen esitysluonnos eduskunnalle sosiaali- ja terveydenhuollon sekä pelastustoimen järjestämisen uudistusta ja maakuntien perustamista koskevaksi lainsäädännöksi\nEKL ja Eläkeläiset ry lausuivat Sotesta. Sote-uudistus tarvitaan palveluiden parantamiseksi ja yhdenvertaisuuden lisäämiseksi maassamme. Uudistuksen lähtökohtana on oltava laadukkaammat palvelut ja ihmisten yhdenvertaisuus, ei kustannussäästöt sinänsä. Uudistus ei yksin riitä ratkaisemaan ihmisten eriarvoisuutta palveluiden edessä. Sen täydennykseksi tarvitaan muuta lainsäädäntöä, jolla poistetaan ihmisten taloudellisesta asemasta, sosiaalisesta taustasta sekä asuinpaikasta johtuvaa eriarvoisuutta. EKL jätti yhdessä Eläkeläiset ry:n kanssa lausunnon asiaan liittyen.\nTutustu lausuntoon klikkaamalla tästä.\nEKL tukee piiriensä ja yhdistystensä toimintaa monin eri tavoin niin toiminnallisesti kuin taloudellisestikin. Tarjoamme ideoita, vinkkejä ja koulutusta yhdistystoiminnan kehittämiseen, järjestämme jäsenistölle avoimia kampanjoita ja tapahtumia sekä kartoitamme tarpeita ja toiveita erilaisin kyselyin. Lisätietoa yhdistyksille suunnatusta tarjonnasta löytyy sivuvalikosta.\nKuntien tehtävien eriytyminen ja tuottajarooli esillä sote-johtoryhmässä (23.9.2019)\nSuomen ja Japanin välille tulossa sosiaaliturvasopimus (23.9.2019)\nValviran ylijohtajaksi kahdeksan hakijaa (20.9.2019)\nMinisteri Blomqvist Euroopan parlamentin valiokunnan kuultavana (20.9.2019)\nSuomen ensimmäinen SIB-hanke vahvisti työkykyjohtamista – tavoitteet saavutettiin osittain (20.9.2019)\nJyväskylän eläkkeensaajat Iloa joka lähtöön -gollegepaita. Harmaan paidan veikeän tanssitunnuksen on tehnyt jyväskyläläinen taiteilija Martti Leino. Graafisesta viimeistelystä on vastannut Jouni Pänkäläinen. Paitoja myy ja painattaa jyväskyläläinen Cameleon-yritys. Paitoja voit tilata Sieväsen Sepolta, puh. 040 705 1470, seppo.sievanen@elisanet.fi tai maanantaikerhosta. Kaikkia kokoja (S-XXL) on saatavana. Paidan hinta on 25 euroa.


Republikaanien vaaliväittelijät ja yleisö tuohtuivat medialle | Yle Uutiset | yle.fi\n29.10.2015 klo 09.44päivitetty 29.10.2015 klo 10.29\nYhdysvaltain republikaanipuolue ja sen presidenttiehdokkaaksi pyrkivät ovat arvostelleet ankarasti CNBC-tv-kanavan (siirryt toiseen palveluun) vaaliväittelyn puheenjohtajia. Ted Cruz, yksi presidenttitarjokkaista, sanoi väittelyn tehneet selväksi, minkä takia yhdysvaltalaiset eivät luota tiedotusvälineisiin.\nColoradon yliopistossa käydyn kaksituntisen väittelyn päätteeksi myös republikaanien johtaja Reince Priebus suomi puheenjohtajia ja heidän kysymyksiään epätavallisen kipakasti. Hänen ja muiden arvostelijoiden mukaan konservatiiviset arvot eivät päässeet esille väittelyssä.\n– Monipuolisen lahjakas ehdokasjoukkomme teki parhaansa kertoakseen ajatuksiaan talouden virkistämiseksi ja työpaikkojen luomiseksi, mutta CNBC:n kysymykset olivat erittäin epäonnistuneita, Priebus sanoi. Hänen mielestään demokraattipuolueen ehdokkaat saivat omassa väittelyssään silkkihansikaskohtelun.\nDonald Trump, sarjakuvapahis?\nMyös yleisö osoitti Colorodan väittelyssä epäsuosiotaan buuaamalla toimittajille, välillä ehdokkaiden kannustamana. Tyytymättömyyttä aiheuttivat muun muassa sellaiset kysymykset kuin "Donald Trump, oletko sarjakuvapahis?" ja "Ben Carson, osaatko matematiikkaa?"'\n14 väittelijää kilpailivat ajasta puhumalla toistensa ja puheenjohtajien päälle ja esittämällä henkilökohtaisia piikkejä. Esimerkiksi Jeb Bush sivalsi Marco Rubiota sanomalla, että tämän pitäisi erota senaatista ja antaa jonkun muun hoitaa hommat osallistuttuaan vain harvakseltaan senaatin istuntoihin.\nRubio vastasi syyttämällä Bushia liberaalilehdistön mielipiteiden toistelusta. "Liberaali" on Yhdysvaltain konservatiiveille paha haukkumasana.\nRubio kohensi esitystään\nTed Cruz ja aiemmin vaisuna pidetty Marco Rubio on arvioitu Coloradon väittelyn voittajiksi. Heidän takanaan kolmospaikasta kisasivat Donald Trump ja Ben Carson, joiden uskotaan keräävän puoluekoneistoon turhautuneiden republikaanien ääniä.\n– Rubio oli nokkela ja hauska. Hänellä oli hyviä tokaisuja ja asiaa, sanoi entisen republikaanipresidentin George W. Bushin lehdistöedustaja Ari Fletcher väittelyn jälkeen.\nCruzin ässäkortiksi arvioidaan nimenomaan hyökkäys tiedotusvälineitä vastaan. Se sai saliyleisöltä suoranaisen suosionosoitusmyrskyn.\nRepublican debate: Here's who won...and who lostCNBC\nUlkomaatYhdysvaltain republikaaninen puolueRepublikaaniset puolueetYhdysvaltalaiset poliittiset puolueetYhdysvaltojen politiikkaYhdysvallatYhdysvaltalaiset poliitikotTed CruzvaalitCnbc


Urheilua, pokeria ja formulaa : Pokeripäiväkirjat - Sivu 2 | Pokeritieto\nLoseControl » 9.2.2012 15:26:51 Dharma kirjoitti:Todellakin kiinnostavaa monella tapaa. Just nyt olen sikapierussa, joten parempi olla enempi kommentoimatta, kun en oikein pysty lukemaankaan, mutta sanottakoon nyt näin, että tsekkaa http://www.sexwork.net-foorumin suomipalsta ja seuraa säännöllisesti tyttöjen ilmoituksia. Unohda rakkaus ja keskity tekemään sitä, mikä tuntuu hyvältä. Jos pahalta tuntuu, niin tule Hoi Aniin rannalle dokaamaan. Mutta palaan, kun näen yhtenä.Juuri nyt ei ole maksullisille tarvetta. Tarvittaessa baarista mukavalla lisähaasteella näitä yhden illan suhteita. Eivät toki tällä hetkellä hirveästi jaksa itseäni kiinnostaa. Hoi An lienee tämä http://en.wikipedia.org/wiki/Hoi_An? Eihän sitä tiedä vaikka jossain vaiheessa tulisikin tarve päästä lämpimään, vaikka kovasti nautinkin tälläisistä talvipäivistä kuin tänään on ollut.lanakai kirjoitti:Rahastaja kirjoitti:Sopiiko kysyä, millä perustein ex-vaimo olis saamassa toisen kämpän kokonaan ja toisesta puolet, varsinkin jos sä olet ne vielä maksanut? Eikö 50-50 ole näissä tilanteissa se normiratkasu ilman avioehtoa?Eihän se sitä toista saa kokonaan, vaan lunastaa op:n puolikkaan itselleen.Kyse on ilmeisesti siitä, että ovat teettäneet hinta-arvion molemmista asunnoista ja Helsingin asunnon arvo on laskenut tuosta hankintahinnasta ja Espanjan melkein tuplaantunut. Tämä ei mielestäni pidä paikkaansa ja hinta-arvion on tehnyt suomalainen välittäjä, jolla ei kovin hyvää mainetta Espanjassa ole. Hintapyynti on "aina" ollut ~60 % korkeampi kuin paikallisilla välittäjillä samoista kohteista. Välityspalkkiotkin ovat ihan omissa luokissaan, mutta suomalaiset silti ostavat tätä kautta kun saavat palvelua suomeksi.Eli vastapuolen mukaan saisin huomattavasti enemmän kuin 50 % yhteisestä omaisuudestamme. Itse olen menossa pikavisiitille käymään tuolla tässä jonain viikonloppuna ja tarkoitus pyytää parilta paikalliselta välittäjältä arviot asunnosta. Toki arvo on varmasti noussut kun asunto kuitenkin on meren rannalla, johon ei enää uusia asuntoja saa rakentaa. Asuntoon kuuluu venepaikka täyteen varatusta huvivenesatamasta, joka myös vaikuttanee asunnon arvoon. Itseäni ei toki tuo asunnon arvo sinänsä kiinnosta, se vaan on niin loistavalla paikalla ja omaan makuun muutenkin täydellinen asunto. En millään siitä tämän takia haluaisi luopua. En myöskään ole valmis ostamaan samaa asuntoa uudelleen kalliimmalla hinnalla.\ntomblock » 9.2.2012 15:34:23 Noin uteliaisuudesta oliko OP ylikertoimen nimimerkki Mungo?\nLoseControl » 9.2.2012 15:43:30 tomblock kirjoitti:Noin uteliaisuudesta oliko OP ylikertoimen nimimerkki Mungo?Ei ollut, hyvin lähellä tosin. Omaa ketjuani en itse enää kyseiseltä foorumilta löytänyt. Toki sen ymmärtää kun sinne kirjoittaminen jäi jo muutama vuosi sitten.\nLoseControl » 9.2.2012 20:15:36 Kävin tänään vanhan työkaverin kanssa lounaalla Namussa. On muuten ravintolalle valittu karsea nimi. Ruoka tuolla kuitenkin oli oikein hyvää, ilmeisesti laatu kuitenkin vaihtelee aika paljon päivästä riippuen. Siinä sitten tuli puheenaiheeksi oma tekemisen puute. Kaveri sitten heitti ilmoille ehdotuksen, josko palaisin takaisin töihin. Sinänsä oikein mielenkiintoinen ehdotus, että ainakin tekemistä olisi. Muutenkin muutamia hyviä puolia tässä olisi. Toki siinä on niitä negatiivisia asioita myös. Työ kuitenkin henkisesti melko raskasta ja vaatii paljon töitä saadakseni itseni ajantasalle kaikista muutoksista. Työ kun on lain puitteissa aika tarkasti säädeltyä. Lisäksi kaikki ohjelmistot on vaihtunut ja sitä myötä myös perinteiset työvaiheet muuttuneet. Eli vaatii melko paljon työtä ja myös sitoutumista jos tähän alan. Tätä myöden myös vapaa-aika rajoittuu käytännössä viikonloppuihin mikä ei tietenkään ole omaan mieleen. pitää kuitenkin tätä jäädä mietiskelemään.Eiliset vedot eivät omalla kohdalla ihan putkeen menneet. Laitoin parisen kymmentä riviä vetoja, joista plussalle pääsin yhteensä ~5 %. Mahdollisuudet olivat viimehetkille paljon parempaan, mutta minkäs teet. Laitoin iltapäivällä seuraavan satsin vetoja, reilut sata riviä jaksoin miettiä. Tuli hyvä fiilis näistä ja voi tulla ihan hyvänkokoisia lunastuksia näistä. Monivetoa oli tarkoitus myös pelata, muttei vaan vakuuta nuo ulkojääottelut. Toki koripalloa olisi voinut pelata, muttei ole meikäläisen laji. Toki koripallo on hyvin viihdyttävää, muttei koskaan ole tullut enempää seurattua.Formuloissa 3. testipäivä päättyi Nicon ”ylivoimaisesti” nopeimpaan kierrokseen 1m17m613 118 kierrosta. Grosjean oli 2. 1m18.419 117 kierrosta. Lupaa ihan hyvää, että saavat Lotuksella noinkin paljon kierroksia kasaan. Kolmen päivän aikana on kuitenkin jotain tuloksia jo saatavilla, vaikkei näillä mitään merkitystä todellisen suorituskyvyn kanssa ole. Räikkösen kierros ei todellisuudessa ollut lähelläkään MM vauhtia, joka tietenkin oli tiedossa. Räikkösen 1. päivän parhaalla kierroksella olisi päässyt 3. päivänä vasta sijalle viisi. Nicon kierros oli ~sekuntia nopeampi kuin Räikkösen nopein. Räikkösen tallikaverin Grosjean 3. päivän kierros oli 2. nopein ja 1.2 sekuntia nopeampi kuin Räikkösen nopein. Tämä oli myös ensimmäinen päivä kuin Grosjean pääsi tosissaan ajamaan. Tässä voisi olla jonkinlainen musta hevonen ensimmäiseen kisaan top 6 joukkoon. Pidemmän päälle Grosjean tilanne on melko hankala. Räikkönen kuitenkin selvä ykköskuljettaja ja Grosjean tästä tietenkin kärsii. Miten tämä sitten näkyy kisoissa / aika-ajoissa, riippuu pitkälti tilanteesta. Eli tämä ei välttämättä näy laisinkaan kisoissa, mutta tilanteen niin salliessa vaikuttaa paljonkin Grosjean sijaan / tulokseen. Laitetaan tähän vielä tulokselta kolmelta päivältä, vaikkei niistä mitään käytännön iloa vielä ole. Koodi: Valitse kaikkiPÄIVÄ 1Sija Kuljettaja Tiimi Aika Kierrokset1 Raikkonen Lotus 1m19.670s 752 Di Resta Force India 1m19.772s 1013 Rosberg Mercedes 1m20.219s 564 Webber Red Bull 1m20.496s 545 Ricciardo Toro Rosso 1m20.694s 576 Schumacher Mercedes 1m20.794s 427 Kobayashi Sauber 1m21.353s 1068 Button McLaren 1m21.530s 629 Massa Ferrari 1m22.815s 6910 Kovalainen Caterham 1m23.178s 2811 Maldonado Williams 1m23.371s 2512 De la Rosa HRT 1m23.676s 44Koodi: Valitse kaikkiPÄIVÄ 2Sija Kuljettaja Tiimi Aika Kierrokset1 Schumacher Mercedes 1m18.561s 1322 Webber Red Bull 1m19.184s 973 Ricciardo Toro Rosso 1m19.587s 1004 Bianchi Force India 1m20.221s 465 Raikkonen Lotus 1m20.239s 1176 Di Resta Force India 1m20.272s 697 Massa Ferrari 1m20.454s 958 Button McLaren 1m20.688s 859 Perez Sauber 1m20.711s 6810 Maldonado Williams 1m21.197s 9711 Kovalainen Caterham 1m21.518s 13912 De la Rosa HRT 1m22.128s 64Koodi: Valitse kaikkiPÄIVÄ 3Sija Kuljettaja Tiimi Aika Kierrokset1 Rosberg Mercedes 1m17.613s 1182 Grosjean Lotus 1m18.419s 1173 Vettel Red Bull 1m19.297s 964 Hamilton McLaren 1m19.464s 805 Vergne Toro Rosso 1m19.734s 796 Perez Sauber 1m19.770s 487 Alonso Ferrari 1m20.412s 678 Senna Williams 1m21.293s 1259 Van der Garde Caterham 1m23.324s 74Näyttää aika kamalalta, mutten saa taulukkona toimimaan.\nVertti » 9.2.2012 20:26:01 Pokeri + formula on hieno kombinaatio johon ei koskaan törmää. Täällä yksi autourheiluhullu vuodesta 2000.Eipä noilla ajoilla tosiaankaan mitään merkitystä oo, mutta asiantuntijoiden, eri tallien kuljettajien ja Lotuksen väen kommentit autosta ovat lupauksia herättäviä. Mestaruudesta ja voitosta ei kannata haaveilla, mutta jos Mersua pystyis ajoittain haastamaan, niin siinä olis jo hyvä edistysaskel. Paljon on nyt siitä kiinni miten tulevat päivitykset saadaan toimimaan ja miten muut tallit onnistuvat seuraavan kuukauden aikana petraamaan. Ainakin lähtöasetelmat on hyvät.\nLoseControl » 9.2.2012 20:47:37 Vertti kirjoitti:Pokeri + formula on hieno kombinaatio johon ei koskaan törmää. Täällä yksi autourheiluhullu vuodesta 2000.Eipä noilla ajoilla tosiaankaan mitään merkitystä oo, mutta asiantuntijoiden, eri tallien kuljettajien ja Lotuksen väen kommentit autosta ovat lupauksia herättäviä. Mestaruudesta ja voitosta ei kannata haaveilla, mutta jos Mersua pystyis ajoittain haastamaan, niin siinä olis jo hyvä edistysaskel. Paljon on nyt siitä kiinni miten tulevat päivitykset saadaan toimimaan ja miten muut tallit onnistuvat seuraavan kuukauden aikana petraamaan. Ainakin lähtöasetelmat on hyvät.Näinhän se on. Faktahan se tosin on, että suurilla talleilla on hirmuinen etu kauden aikana tehtävillä päivityksillä. Voivat käytännössä muuttaa auton kokonaan hyvinkin nopealla aikataululla vs. joku pienemmällä budjetilla ja kalustolla operoiva talli. Lueskelin tuossa Maikkarin laatu uutisointia testeistä ja pisti vähän hymyilyttämään muutamat jutut... Lotuksella on kyllä hyvä tiimi kasassa ja täytyykin toivoa, että Genii Business Exchange antaa tiimin toimia täysillä ja saavat sitten kauden 2013 auton kehityksen käyntiin mahdollisimman aikaisessa vaiheessa. Grosjean suoritus on kyllä minusta todella hyvää tasoa. Onhan hänellä kyllä näyttöjä GP2 sarjoista. Toisaalta Ferrarin suorituskyky on ollut enemmän kuin kateissa kaikki kolme päivää. Eivät ole saaneet yhtään alle 1m20 aikaa kasaan. Force Indian kahden ensimmäisen päivän suoritus oli yllättävän hyvää. Sääli, että Bianchi rikkoi auton eikä tiimi saanut tänään kierroksia kasaan.Listätään tänne nyt vielä tämäkin. Eräältä vedonlyöntifirmalta tuli s-postiin (roskapostiin) viesti, jossa lukee näin: "Saat kirjan kotiisi helposti. Loppuunmyytyä painosta löytyy NordicBetiltä 500 kappaletta (kirjan arvo on n. 35€). Hoidamme myös toimituskulut, sinun tarvitsee ainoastaan tehdä talletus 8.2 - 30.2 ja käyttää bonuskoodia: Kasinokeisari. Kaikista yli 35€ arvoisista talletuksista lähtee kirjapalkinto suomalaisille asiakkaillemme. Kirjaa postitetaan aina 30.2. saakka, joten pidä kiirettä ja varmista että olet 500 nopeimman joukossa!". Jäin sitten huvittuneena tästä miettimään, että tarkistetaanko missään näitä viestejä mitä lähettävät? Ymmärrän, että minulla on kirjoitusvirheitä, eikä asu muutenkaan kovin kummoinen ole. Mutta lähettää nyt asiakkaalle tälläinen. Eipä tällä mitään käytännön merkitystä ole ihmetyttää vain, etteivät viitsi päiviä tarkistaa kun lähettelevät mainoksia. Toivottavasti omat rahat on puljussa turvassa ja käsittelevät niitä hieman suuremmalla huolellisuudella...\nLoseControl » 11.2.2012 13:47:50 Valitellaan taas alkuun vähän. Oltiin eilen viihteellä ja lähin jossain vaiheessa puolenyön aikoihin hakemaan kaveria taksilla. Ja tämä siitä syystä etten ollut häntä pariin vuoteen nähnyt. Lähdin taksilla rautatieaseman stopilta kohti kulosaarta. Taksikuski ei kovin hyvin suomea puhunut, luotin kuitenkin että hän navigaattorilla osoitteeseen löytää. Taksi sitten lähti kohti itäväylää, mutta jostain syystä tämä kääntyi Sörnäisten rantatieltä takaisin Hämeentielle. Eikä tämä kuljettaja maininnut asiasta minulle mitään. Meinasin tapani vastaisesti hermostua kun kuljettaja kääntyi Mäkelänkadulle, eikä edelleenkään puhunut sanaakaan. No sitten kääntyi Teollisuuskadulle ja siitä jatkoi Itäväylälle. Pääsimme kaverin talon eteen. Sanoin taksikuskille, että odottaa tässä käyn hakemassa kaverin, menee ~10 min. Kuljettaja pyysi maksamaan siihen astisen matkan, jonka tein. Sanoin hänelle, että maksan toki myös tältä odotusajalta ja jätän takin autoon ”pantiksi”. Taksi jäi paikalleen lyhty sammutettuna ja menin kaverilla käymään sisällä. Tultiin sitten ~5min kuluttua, eikä taksia tai takkiani näy missään. Sitten kaverin puhelimesta soittoa taksikeskukseen, en tietenkään muistanut taksin numeroa, eivätkä tämän naisen mielestä voi tehdä muuta kuin lähettää jokaiseen autoon viestin, että takkia etsitään. Ikävintähän tässä on, että takin taskussa oli ihan kolme päivää vanha kännykkä. Näin siis Helsingin taksi toimii. Ilta oli kuitenkin ihan mukava kun pitkästä aikaan saatiin vanha työporukka kasaan. Oli hieman kylmä sitten loppuillasta odotella taksia kun ei ollut sitä takkia.Eiliset vedot menivät todella huonosti, ”varmat” eivät pitäneet ja varmistuksia löin liian laiskasti. Eilinen siis -5,65 %. Pistin tuossa nopeasti veikkaukselta kasaan muutaman rivin vetoja ja kun pääsin maksuvaiheeseen tuli viesti, että kertoimet ovat muuttuneet (ikävästi jälleen laskivat). En kuitenkaan viitsinyt ruveta enempiä muuttelemaan krapula päissäni. Laitetaan nyt tännekin, jos joku haluaa nähdä miten tällä kertaa mennään uusiin pettymyksiin. Varmistuksena löin ManU vs. Liverpool alle 3 maalia.Formuloista ajattelin kirjoittaa hieman pidemmän katsauksen menneistä testeistä ja miltä näyttää seuraaviin testeihin mentäessä. Mutta katsotaan saanko tätä nyt aikaiseksi.Ja syys sille, että taksi kierteli alkuunsa oli ilmeisesti tämä: http://www.mtv3.fi/uutiset/kotimaa.shtm ... atso-kuvat\nLoseControl » 11.2.2012 15:45:31 Otetaan nyt kuitenkin tähän väliin katsaus tiistain Sm-liigakierrokseen. Otan tässä vain kantaa Veikkauksen kertoimiin, jokainen kuitenkin löytää ulkomaisilta välittäjiltä helposti parempia kertoimia joita toki kannattaa pelata. Tarkoituksena ei siis ole mainostaa millään tavalla Veikkausta ja toivottavasti tätä ei mainokseksi koeta.Saipa vs. Blues 2,05 4,05 2,75Saipa:Kokoonpanosta on poissa varmuudella Riku Dufva, suurella todennäköisyydellä myös Anssi Löfman (11 maalia, 5 syöttöä) ja todennäköisesti Jere Pulli (1 syöttö +/- ”vain” -2). Nämä herrat ovat tehneet siis yhteensä 17 pistettä kun Saipa on yhteensä kaudella tehnyt 115 maalia ja päästänyt 139. Anssin poissaolo on siis iso menetys Saipalle ja maalinteko voi olla vaikeaa.Blues:Kokoonpanosta on poissa Petri Koivisto (93,70 T% ennen loukkaantumista), Petri Lammassaari (6 maalia ja 4 syöttöä), Teemu Ramstedt (4 maalia ja 14 syöttöä) ja Matti Järvinen. Petrin ja Teemun puuttuminen näkyy maalinteossa. Blues tosin pystyy tekemään maaleja vaikka nämä kaksi puuttuisivat. Puolustajista kaikki näyttäisivät olevan terveinä.Saipa hävisi viimeksi kotonaan Jokereille RL kisassa. Edellinen voitto on tammikuun lopusta HPK:ta vastaan. Blues pelannut kaksi edellistä ottelua tasan (2-2 (hävisi HIFK:lle ja.) ja 1-1 (voitti Tapparan ja.). Molemmat joukkueet ovat tällä kaudella tehneet 115 maalia, Blues tosin päästänyt 13 maalia vähemmän ja on sarjassa 8. Saipa on 12. Saipa on voittanut lokakuussa Bluesin 4-2 kotonaan ja hävisi tammikuussa RL. kisan. Ottelusta oman arvioni mukaan tulossa vähämaalinen (alle 5,5). Tässä pelaan itse Bluesin vierasvoiton kautta ja otan mukaan jo ”vihjaamani” HPK:n ja Ilveksen.Yritän kirjoitella viimeistään maanantaina tälle jatkoa, jolloin on varmaan selvillä tarkemmin kokoonpanoja.\nLoseControl » 11.2.2012 18:33:50 Otetaas pikayhteenveto tuosta päivän ensimmäisestä järjestelmästä. 4/5 oikein, joka on tietenkin ihan hyvin vaikka jäi jälleen saamatta kauan himoitsemani 5/5. Eli järjestelmä kaatui VPS:n Parikkaan, tai hänen rangaistuspotkuihinsa. Ilman näitä ottelu olisi päättynyt tasan joka olisi ollut kiva. Varmistuksena tekemäni veto ManU - Liverpool alle 3 maalia oli jokseenkin tyhmä. Excel totesi minulle, että maaleja tulisi 2,96 a ilman muutahan se olisi pitänyt pelata siihen kolmeen maalin. Menin vain itse ajattelemaan, että tänään olisi vähämaalinen peli tiedossa ja tarkkaa puollustusta. Kuitenkin muut "varapelit" järjestelmän sisällä pitivät. Eli overal tulos oli +3,7 %. Tiistaille pitää kyllä tehdä enemmän pelejä kuin mitä alunperin suunnittelin tekeväni. Toivottavasti Veikkaus tarjoaa monipeliin extraa...\nasikainl » 11.2.2012 18:48:31 LoseControl kirjoitti:2005 aloin pelaamaan urheiluvedonlyöntiä ”ammatikseni”. 2005 löin vetoja yhteensä 230t ja ”tili” kasvoi 1.1.2005 – 31.12.2005 72 %. Tämän jälkeen tili on kasvanut keskimäärin 40 % / vuosi.Kovaa tulosta jos pelikassa on 1.4 kertaistettu joka vuosi vedoilla keskimäärin monta vuotta putkeen. Onko vedot olleet näinä vuosina pitkävetojärjestelmiä kuten yllä postaamasi pari esimerkkiä vai millaisia vetoja pääosin?\nasikainl » 11.2.2012 18:52:13 LoseControl kirjoitti:Otetaas pikayhteenveto tuosta päivän ensimmäisestä järjestelmästä. 4/5 oikein, joka on tietenkin ihan hyvin vaikka jäi jälleen saamatta kauan himoitsemani 5/5. Eli järjestelmä kaatui VPS:n Parikkaan, tai hänen rangaistuspotkuihinsa. Ilman näitä ottelu olisi päättynyt tasan joka olisi ollut kiva. Varmistuksena tekemäni veto ManY - Liverpool alle 3 maalia oli jokseenkin tyhmä. Excel totesi minulle, että maaleja tulisi 2,96 a ilman muutahan se olisi pitänyt pelata siihen kolmeen maalin. Menin vain itse ajattelemaan, että tänään olisi vähämaalinen peli tiedossa ja tarkkaa puollustusta. Kuitenkin muut "varapelit" järjestelmän sisällä pitivät. Eli overal tulos oli +3,7 %.Siis eikös tuo järjestelmä ole tuon screenshotin mukaan sellainen, että minimikerroin siinä on 27.52, eli kaikki viisi kohdetta pitää saada oikein, jotta voittoa tulee? Nyt kun yksi kohde meni väärin, niin eikös tulos ole tuosta -16*50€, eli -800€ eli -100%, eikä suinkaan +3,7%?Tuossa screenshotissa siis sanotaan että minimikerroin on on 27.52, joka saadaan ylhäältä alaspäin ruksattujen merkkien pienimmät kertoimet läpi käymällä 1.75*2.20*1.70*2.90*1.45. Eli tuon screenshotin mukaan joka matsissa pitää saada joku ruksattu merkki oikein joka kohteeseen, että voitto (=minimikerroin) toteutuu. Nythän tuo JJK-VPS päättyi merkkiin 2, jota sinulle ei ollut, joten yksikään 16 rivistä (2*2*2*2*1) ei osu, eikös näin?Ymmärsinkö lainaamani viestin jotenkin väärin?\nLoseControl » 11.2.2012 19:01:53 asikainl kirjoitti:LoseControl kirjoitti:2005 aloin pelaamaan urheiluvedonlyöntiä ”ammatikseni”. 2005 löin vetoja yhteensä 230t ja ”tili” kasvoi 1.1.2005 – 31.12.2005 72 %. Tämän jälkeen tili on kasvanut keskimäärin 40 % / vuosi.Kovaa tulosta jos pelikassa on 1.4 kertaistettu joka vuosi vedoilla keskimäärin monta vuotta putkeen. Onko vedot olleet näinä vuosina pitkävetojärjestelmiä kuten yllä postaamasi pari esimerkkiä vai millaisia vetoja pääosin?Kaikkia pelejä on pelattu. Tosin monivetoa ja tulosvetoa yleensä vain jos veikkaus tarjoaa extraa tai jos jotain on selvästi alipelattu. Kuten veikkaan, että tiistain kierroksella tulee olemaan. Eli yleensä valitsen muutamia otteluita joita sitten yritän pyöritellä päässäni ja niistä teen eri järjestelmiä siten, ettei yhden ottelun menetys vielä tarkoita "tappiota". Eli muilla vedoilla sitten paikataan tämä väärin mennyt järjestelmä ja panokset sitten aina sen mukaan. Eli yksi 4-5 ottelun järjestelmään tulee aina "alijärjestelmiä", joilla pystyn kattamaan tämän järjestelmän panoksen ja jos järjestelmästä tulee voitto pystyn sillä kattamaan muut järjestelmät. Toki välillä on myös singlekohteina mukana samat rivit kuin järjestelmässä. Aina tapauskohtaisesti mietin ja turvaudun exceliin tekemiini taulukoihin / kaavoihin ettei itse tarvitse kaikkea laskeskella uudelleen. Vaikea selittää, mutta yllättävän simppeli systeemi kun sen oppii pyörittämään oikein. Toki jos otteluita menee enemmän väärin ei sitä oikein enää saa pelastettua kuten nyt eilen esimerkiksi meni. Tiistai on kuitenkin aika kimurantti.\nLoseControl » 11.2.2012 19:06:18 asikainl kirjoitti:LoseControl kirjoitti:Otetaas pikayhteenveto tuosta päivän ensimmäisestä järjestelmästä. 4/5 oikein, joka on tietenkin ihan hyvin vaikka jäi jälleen saamatta kauan himoitsemani 5/5. Eli järjestelmä kaatui VPS:n Parikkaan, tai hänen rangaistuspotkuihinsa. Ilman näitä ottelu olisi päättynyt tasan joka olisi ollut kiva. Varmistuksena tekemäni veto ManU - Liverpool alle 3 maalia oli jokseenkin tyhmä. Excel totesi minulle, että maaleja tulisi 2,96 ilman muutahan se olisi pitänyt pelata siihen kolmeen maalin. Menin vain itse ajattelemaan, että tänään olisi vähämaalinen peli tiedossa ja tarkkaa puollustusta. Kuitenkin muut "varapelit" järjestelmän sisällä pitivät. Eli overal tulos oli +3,7 %.Siis eikös tuo järjestelmä ole tuon screenshotin mukaan sellainen, että minimikerroin siinä on 27.52, eli kaikki viisi kohdetta pitää saada oikein, jotta voittoa tulee? Nyt kun yksi kohde meni väärin, niin eikös tulos ole tuosta -16*50€, eli -800€ eli -100%, eikä suinkaan +3,7%?Tuossa screenshotissa siis sanotaan että minimikerroin on on 27.52, joka saadaan ylhäältä alaspäin ruksattujen merkkien pienimmät kertoimet läpi käymällä 1.75*2.20*1.70*2.90*1.45. Eli tuon screenshotin mukaan joka matsissa pitää saada joku ruksattu merkki oikein joka kohteeseen, että voitto (=minimikerroin) toteutuu. Nythän tuo JJK-VPS päättyi merkkiin 2, jota sinulle ei ollut, joten yksikään 16 rivistä (2*2*2*2*1) ei osu, eikös näin?Ymmärsinkö lainaamani viestin jotenkin väärin?Siis minulla on tuon "pääpelin" lisäksi aina sivupeleinä samat ottelut 1-3 ottelun järjestelminä, jolloin pystyn yhden ottelun väärin menneenä vielä pelastamaan muut "hyvät" kertoimet. Tai ainakin pienentämään tappiota. Eli kuvat joita pistän järjestelmistä ovat vain "pääpelistä", joka on yleensä 4-5 ottelun järjestelmä johon tulee varapeleinä samat ottelut 1-2 ottelun järjestelminä turvaamaan. Vaikea selittää, mutta ihan yksinkertainen juttu.Siis järjestelmä toimii juuri kuten sanoit. Kaikki pitää saada oikein, jos haluaa saada voittoa kyseisestä järjestelmästä.\nTNG » 11.2.2012 19:08:40 En usko että Bluesin Petri Koiviston puuttuminen on kauhean oleellinen tieto vetoa lyödessä sillä kyseinen herra ei ole ollut Bluesin vahvuudessa enään pitkään aikaan henkilökohtaisten syiden vuoksi.\nLoseControl » 11.2.2012 19:19:40 TNG kirjoitti:En usko että Bluesin Petri Koiviston puuttuminen on kauhean oleellinen tieto vetoa lyödessä sillä kyseinen herra ei ole ollut Bluesin vahvuudessa enään pitkään aikaan henkilökohtaisten syiden vuoksi.Ei varmaan ole, en vain jaksanut vielä manuaalisesti tarkistaa tilannetta. Exceli antoi nämä tiedot kun tarkistin ja siihen listaan tulee kaikki "loukkaantuneet" valitusta ottelusta. Samalla hakee tiedot sm-liigan tilastoista joista se kaivaa tuon T%, joka on melko hyvä Bluesin nykytilanteeseen verrattuna ja heittää minulle ! -merkin saattelemana ja antaa olettaa sen olevan edelleen iso asia Bluesille. Tämän vuoksi en asiaa sen enempää kommentoinut, totesin vain ettei ole pelaamassa. Excel hakee tiedot siis täältä http://www.blues.fi/joukkue/miehet/ jossa lukee, että loukkaantunut. Järjestelmäni ei ole tarpeeksi viisas vielä ja siitä tosiaan kohta vuosi kun viimeksi olen pelannut oikeastaan mitään vetoja ja tämän vuoksi jäänyt järjestelmän päivittäminen vähiin. Mutta enköhän ennen kauden loppua saa järjestelmän ajantasalle LoseControl


Riihimäki tarjoaa tukiryhmiä vauvojen ja taaperoiden vanhemmille | Aamuposti\nRiihimäki tarjoaa tukiryhmiä vauvojen ja taaperoiden vanhemmille\nRiihimäellä käynnistyy kevään mittaan useita tukiryhmiä vanhemmille. Sosiaaliohjaaja Miia Hämäläinen ja psykologi Laura Kujalan mukaan ryhmien tavoitteena on helpottaa arkea lapsiperheissä. – Ryhmissä voi jakaa omat ilonsa ja surunsa ja saada tukea muilta samassa elämäntilanteessa olevilta.\nRiihimäellä käynnistyy kevään mittaan useita tukiryhmiä vanhemmille. Vahvuutta vanhemmuuteen -vauvaperheryhmien ja taaperoiden vanhemmille suunnattujen Lapsi mielessä -ryhmien tavoitteena on tarjota tukea vanhemmille haastavassa elämänvaiheessa.\n– Ryhmien tarkoituksena on antaa voimia arkeen, tarjota vanhemmille tukea ja ehkäistä ongelmien kasaantumista ja kasvamista liian suureksi. Kun lapset ja vanhemmat ymmärtävät toisiaan paremmin, saadaan perheen asiat sujumaan hyvin alusta alkaen, psykologi Laura Kujala ja sosiaaliohjaaja Miia Hämäläinen Riihimäen kaupungin perhepalveluista kertovat.\nRyhmien tapaamisissa vanhemmat pääsevät tutustumaan muihin samassa elämäntilanteessa oleviin vanhempiin sekä keskustelemaan lapsuuteen ja vanhemmuuteen liittyvistä kysymyksistä.\n– Tapaamissa on erilaisia lapsen kasvuun, kehitykseen ja käyttäytymiseen liittyviä teemoja, miten esimerkiksi eri kehitysvaiheet vaikuttavat lapsen käyttäytymiseen, miten kertoa lapselle omista odotuksistaan tai miten oma käyttäytyminen, tunnetilat tai stressi voivat vaikuttaa lapseen, Hämäläinen kertoo.\nKujalan ja Hämäläisen mukaan maailma ei ole muuttunut. Pienten lasten vanhemmilla on ollut aina haastavaa. Tänä päivänä ongelmana on se, että moni vanhemmista saattaa jäädä yksin. Hämmennystä voi lisätä myös erilaisten kasvatustapojen runsaus. Ei tarvitse avata kuin netti. Kujalan mukaan ryhmissä ei tarjota kuitenkaan sitä yhtä ja ainoaa oikeaa tapaa kasvattaa.\n– Ryhmien rikkaus on siinä, että ryhmissä tapaa erilaisia vanhempia, joiden kanssa voi jakaa omia ajatuksiaan ja kokemuksiaan, niin iloja kuin suruja. Vanhempia on erilaisia. Osalla kaikki sujuu, osa kaipaa enemmän tukea, että tekee varmasti vanhempana kaiken oikein.\nRyhmät ovat ilmaisia ja avoimia kaikille riihimäkeläisille vanhemmille. Vauvaryhmiin lapsi otetaan mukaan, taaperoiden ryhmissä järjestetään osassa lapsenhoito ryhmän tapaamisen ajaksi. Tukiryhmät ovat Riihimäen kaupungin ja Mannerheimin Lastensuojeluliiton yhteistyötä.\nRiihimäen kaupunki järjestää maksuttomia ja kaikille riihimäkeläisille vanhemmille avoimia tukiryhmiä.\nVahvuutta vanhemmuuteen -vauvaperheryhmät on suunnattu vauvojen vanhemmille, Lapsi mielessä -ryhmät taaperoiden vanhemmille ja Teini mielessä -ryhmä teinien vanhemmille.\nRyhmiä käynnistyy pitkin kevättä. Ensimmäiset ryhmät käynnistyvät tammikuun lopussa.\nLisätietoja ryhmistä voi kysyä omalta neuvolan terveydenhoitajalta, päiväkodeista tai lapsiperheiden keskitetystä palveluohjauksesta p. 019 758 4242.


Parhaat ilmastokasvatuksen ideat kasvattajien helposti hyödynnettäviksi | Kokeilunpaikka.fi\nKokeilussa selvitettiin, miten paikallisesti kehitetyt ilmastokasvatuksen ideat saadaan helposti kaikkien kasvattajien ulottuville. Kokeilussa kehitettiin valtakunnalliseen Mappa.fi -palveluun lisäosa, jonka avulla kasvattajat voivat jakaa omia toimintaideoitaan ja hyviä käytäntöjään. http://www.mappa.fi http://www.luontokoulut.fi\nKouluissa ja päiväkodeissa tehtävälle ilmastokasvatustyölle tarvitaan lisää tukea. Tämän hetken ja tulevaisuuden akuutit yhteiskunnalliset haasteet edellyttävät kasvattajilta jatkuvasti uutta osaamista, ja perinteisen ympäristö- ja kestävän kehityksen kasvatuksen rinnalle tarvitaan uudenlaisia valmiuksia toteuttaa ilmastokasvatusta. Perusopetuksessa ja varhaiskasvatuksessa toteutettu ilmastokasvatus on merkittävä keino lasten ja nuorten kasvussa kestävään elämäntapaan, mikä on edellytys hiilijalanjäljen pienentämiseen. Opettajat ja kasvattajat ovat avainasemassa, sillä heidän kauttaan tavoitetaan kokonaisia ikäluokkia. Kouluissa ja päiväkodeissa työskentelee paljon ammattikasvattajia, jotka ovat työssään kehittäneet ja kokeilleet erilaisia toimintaideoita, menetelmiä ja hyviä käytäntöjä ilmastokasvatukseen. Nämä jäävät usein vain yhden ihmisen tai työyhteisön käyttöön. Haluamme ratkaista sen, miten ilmastokasvatuksen hyvät, paikallistasolla kehitetyt käytännöt ja ideat saadaan helposti valtakunnallisesti hyödynnettäviksi, valmiiksi monialaisiksi oppimiskokonaisuuksi. Mihin suuntaan kasvattajien ilmasto-ja ympäristökasvatustyön tueksi tarjottavia digitaalisia palveluja tulisi kehittää? Mappa.fi -palvelun kehittäminen: Kokeilun perusteella voidaan arvioida, missä muodossa ja miten teemareput kannattaa toteuttaa. Jatkossa palveluun kirjautuneet käyttäjät voivat koota repun ja jakaa omia toimintaideoitaan ja hyviä käytäntöjään. Yhteistyö: Millaisella yhteistyöllä kasvattajien kanssa saadaan paikallisen tason ideoita ja hyviä käytäntöjä jalkautettua yleisesti hyödynnettäväksi? Viestintä ja markkinointi: Miten teemareppujen kohderyhmät parhaiten tavoitetaan? Mitkä ovat toimivimmat kanavat, tarvitaanko uusia kanavia?\nMappa.fi on maksuton hakupalvelu, johon on koottu kattavasti eri toimijoiden ympäristökasvatuksen ja kestävän kehityksen materiaaleja. Sillä on yli 30000 vuosittaista käyttäjää, yli 1000 materiaalia ja 200 tuottajatahoa. Materiaalit ovat pääsääntöisesti järjestöjen ja muiden asiantuntijatahojen laatimia. Mappa.fi:stä voi nykyisin hakea helposti yksittäisiä asiantuntijatahojen materiaaleja, mutta tarjolla ei ole käytännössä testattuja valmiita oppimiskokonaisuuksia. Kokeilussa tuotetaan Mappa.fi -palveluun lisäosa, jonka avulla opettajat ja kasvattajat voivat helposti jakaa parhaat ilmastokasvatuksen toimintaideansa ja käytäntönsä muiden hyödynnettäviksi. Lisäosan avulla voidaan luoda monialaisia teemareppuja, joista löytyy tiettyyn teemaan tai kohderyhmään liittyviä parhaita opetuksen käytäntöjä ja toimintaideoita. Uuden teemarepun luominen tapahtuu käytännössä siten, että opettaja lisää Mappa.fi -palveluun omia toimintaideoitaan ja yhdistelee niihin sopivia, palvelussa jo olemassa olevia asiantuntijatahojen materiaaleja. Näin myös eri asiantuntijatahojen materiaalit saadaan jalostettua käytännön kokeilujen kautta osaksi monialaisia oppimiskokonaisuuksia. Teemareput kokoavat asiantuntijatahojen ja käytännön kasvatustyötä tekevien parhaat ideat toimiviksi oppimiskokonaisuuksiksi, jotka levitetään Mappa.fi palvelun kautta valtakunnallisesti kaikkien kasvattajien käyttöön. Toteutetaan repuista pilotit ilmastokasvatus-teemalla eri kohderyhmille. Kohderyhmät: varhaiskasvatus, esi- ja alkuopetus, alakoulujen monialainen, yläkoulujen monialainen, lukio. Ilmastokasvatusreppujen sisältö: kuinka käsitellä ilmastonmuutosta ko. kohderyhmän kanssa, miten toimia kestävästi arjessa hiilijalanjäljen puolittamiseksi, toimintaideoita eri oppiaineisiin ja monialaisiin kokonaisuuksiin. Kokeiluun kutsutaan mukaan testiryhmä, joka koostuu asian parissa pitkään työskennelleistä kehittäjäopettajista. He voivat olla esimerkiksi luonto- tai ympäristökoulujen opettajia, ilmastokasvatuksen, ulko-opetuksen tai koulun ympäristöohjelman toteuttamisen konkareita. Kutsuttavat tavoitetaan kokeilun toteuttajan laajojen verkostojen kautta. Kehittäjäopettajille järjestetään reppujen koostamisesta työpaja, jonka jälkeen he tekevät ehdotukset teemarepuista eri kohderyhmille. Mappa.fi -palveluun luodaan lisäosa, joka mahdollistaa teemareppujen luomisen. Testaus: Kokeilussa mukana olevan testiryhmän opettajat ja kasvattajat testaavat toistensa kokoamia reppuja. Käytännön työssä toimiviksi osoittautuneet reput julkaistaan Mappa.fi -palvelussa. Kokeilu toteutetaan kevään ja kesän 2019 aikana. Tuloksena syntyneiden teemareppujen markkinointia jatketaan syksyllä 2019.\nSuomen luonto- ja ympäristökoulujen liitto ry vastaa kokeilun toteuttamisesta. Mappa.fi- palvelun tekninen ylläpitäjä RecIT Solutions Oy vastaa lisäosan teknisestä toteutuksesta.\n-Työpanos (työpajan järjestäminen ja kokeilun koordinointi, Suomen luonto ja ympäristökoulujen liitto) 3000 € -Tekninen ja visuaalinen toteutus, markkinointimateriaalit 2000 €\nKokeilun toteuttajalla on vahva ilmasto- ja ympäristökasvatuksen asiantuntemus, koulu- ja päiväkotimaailman tuntemus sekä hyvät verkostot alalla. Mappa.fi -palvelu on kokeilun toteuttajan ylläpitämä helppokäyttöinen ja tunnettu alusta. Palvelun teknisellä ylläpitäjällä on kokemusta kehittämisestä ja vankkaa teknistä osaamista.\nKokeilu saavutti tärkeimmät tavoitteensa. Tavoitteena oli löytää ratkaisu sille, miten ilmastokasvatuksen hyvät, paikallistasolla kehitetyt käytännöt ja ideat saadaan helposti valtakunnallisesti hyödynnettäviksi, valmiiksi monialaisiksi oppimiskokonaisuuksi. Kokeilussa kehitettiin onnistuneesti valtakunnalliseen Mappa.fi -palveluun lisäosa (teemareppu), jonka avulla kasvattajat voivat jakaa omia ilmastokasvatuksen toimintaideoitaan ja hyviä käytäntöjään. Alkuperäinen idea jalostui kokeilun aikana vielä pidemmälle ja kokeilussa kehitettiin Mappa.fi -palveluun testiversio toisestakin lisäosasta, joka toimii konkreettisena työkaluna monialaisten oppimiskokonaisuuksien suunnittelemisessa ja jakamisessa. Kokeiluun osallistettiin ilmastokasvatuksesta kiinnostuneita opettajia ja varhaiskasvattajia, joiden määrä ja sitoutuneisuus oli positiivinen yllätys: Kokeilussa järjestettyyn kehittämistyöpajaan osallistui kesälomallaan 10 opettajaa ja kasvattajaa. Syksyllä tapahtuvaan ilmastokasvatusreppujen testaamiseen ja eteenpäin kehittämiseen ilmoittautui mukaan yhteensä 36 opettajaa ja kasvattajaa ympäri Suomen. Kokeilun aikana tuotettiin teemareppuja ilmastokasvatuksesta seuraaville kohderyhmille: varhaiskasvatus, esiopetus, alakoulu, yläkoulu. Ilmastokasvatusreppujen testaamista ja kehittämistä jatketaan sähköisellä alustalla Mappa.fi -palvelussa kokeilun jälkeen uuden kouluvuoden käynnistyttyä syksyllä 2019.\nKokeilun keskeinen tulos oli, että MAPPA.fi -palvelussa on nyt konkreettinen työkalu ilmastokasvatuksen monipuoliseen kehittämiseen yhteistyössä opettajien ja kasvattajien kanssa. Kokeilu vahvisti käsityksemme, että ilmastonmuutoksen käsittelyyn tarvitaan kouluissa ja päiväkodeissa työkaluja ja niitä voidaan kehittää yhdessä opettajien kanssa ideoita jakaen ja jalostaen. Kokeilun hyvät kokemukset rohkaisevat jatkamaan yhteistä kehittämistä opettajien kanssa tulevissakin projekteissa, ja osallistamaan heidät mukaan jo aiemmin, projektin suunnitteluvaiheessa. Kokeilun haasteena oli kokeilujakson ajoitus: kokeilu toteutettiin huhti-heinäkuussa, josta puolet oli koulujen kesälomakautta. Kokeilun alussa oli kiire löytää kehittämistyöhön osallistuvat opettajat ja järjestää kehittämistyöpaja. Työpaja kuitenkin onnistui tavoitteiden mukaisesti. Koulujen kesäloman vuoksi teemareppujen testaaminen kouluympäristössä ei ollut kokeilun aikana mahdollista. Reppujen testaaminen tullaan toteuttamaan syyslukukauden aikana. Kokeilun kaksi keskeistä oppia olivat: 1) MAPPA.fi -palvelun kehittämistä kannattaa tehdä rohkeasti yhteistyössä opettajien ja kasvattajien kanssa: uusia ominaisuuksia ja sisältöjä voidaan kehittää julkaisemalla niitä hieman keskeneräisinä testattavaksi ja kehittää sen jälkeen edelleen. 2) Kokeilussa voi syntyä uusia alkuja, joita kannattaa lähteä seuraamaan. Suunnitelmia kannattaa rohkeasti muuttaa. Tässä kokeilussa kesken kehittämistyön syntynyt uusi idea johti toisenkin ilmastokasvatuksen työkalun kehittämiseen, jolloin kokeilun tuloksena voidaan tukea ilmastokasvatusta alkuperäisiä suunnitelmia monipuolisemmin. Vinkki muille kokeilijoille: Yhteinen kehittäminen opettajien ja kasvattajien kanssa on ollut antoisaa, heiltä löytyy siihen paljon intoa ja osaamista. Suosittelemme muillekin!\nKokeilussa tuotettujen ilmastokasvatuksen teemareppujen sisältöjen toimivuutta testataan syksyn aikana kouluympäristössä: kokeiluun mukaan ilmoittautuneet opettajat (36 kpl) testaavat reppujen menetelmiä ja sisältöjä omassa opetustyössään. He antavat palautetta ja ideoita teemareppujen parantamiseen kokeilussa MAPPA:an luodulla kommentointi-työkalulla, joka mahdollistaa yhteisen kehittämisen jatkossakin. Reppujen sisältöjä muokataan ja uusia reppuja kootaan palautteen perusteella. Kokeilussa mukana oleville opettajille viestitään testauksen tuloksista ja heitä kannustetaan mukaan yhteistyöhön tulevaisuudessakin. Kokeilussa luotiin mahdollisuus omien paikallistasolla kehitettyjen ideoiden jakamiseksi. Tämän konkretisoituminen ja skaalaus vaatii ensin kokeilussa tuotettujen pilottireppujen viimeistelyn ja testauksen (reppuihin tehdään vielä sekä sisällöllisiä että teknisiä parannuksia). Haemme jatkorahoitusta kokeilun toiseen vaiheeseen, jonka toimenpiteiden ansiosta saadaan 1) skaalattua kokeilun ensimmäisessä vaiheessa tuotetut ilmastokasvatuksen teemareput laajalle käyttäjäkunnalle sekä 2) tuotettua MAPPAan toinen uusi työkalu ilmastokasvatukseen. Skaalaus tarkoittaa, että suomalaiset opettajat ja kasvattajat löytävät teemareput ja ottavat ne käyttöönsä omassa opetustyössään, innostuvat jakamaan teemareppuihin omia paikallisesti kehitettyjä toimintaideoitaan ja materiaalejaan sekä alkavat kehittämään teemareppuja yhdessä muiden kanssa. Skaalaukseen tarvittavat toimenpiteet: a) Viestintä ja markkinointi opettajille ja kasvattajille. Viestitään laajasti maksullista markkinointia ja hakukoneoptimointia hyödyntäen mm. sosiaalisen median kanavissa. Esitellään teemareppuja työpajoissa ja esittelypisteillä kasvatusalan valtakunnallisissa tapahtumissa ja koulutuksissa. b) Yhteistyö. Etsitään uusia yhteistyökumppaneita teemareppujen jalkautukseen, esim. tahoja, joilla jo on ilmastokasvatuksen materiaaleja ja koulutuksia. Tehdään heidän kanssaan mm. koulutus- ja viestintäyhteistyötä. c) Uudet kohderyhmät. Laajemman kohderyhmän tavoittamiseksi laaditaan reppuja myös uusille kohderyhmille: toisen asteen koulutukseen ja aikuiskasvatukseen. Toisen asteen opettajille ja aikuiskasvattajille järjestetään teemareppujen kehittämistyöpaja kokeilun 1. vaiheessa hyväksi havaitulla konseptilla. Skaalauksen lisäksi toisessa vaiheessa tehdään myös kehittämistyötä. Kokeilun ensimmäisessä vaiheessa syntyi bonuksena idea työkalusta monialaisten oppimiskokonaisuuksien (MOK) suunnitteluun. MOK-työkalulla voidaan suunnitella laajempia opetuskokonaisuuksia, joissa yhdistetään useita teemoja (teemareppuja) esimerkiksi usean eri oppiaineen opettajan yhteiseen käyttöön. Kokeilun aikana MOK-työkalusta tehtiin MAPPAaan alustava testiversio. Toisessa vaiheessa työkalu kehitetään valmiiksi yhteistyössä opettajien kanssa. Tätä varten järjestetään MOK-työpaja, jossa opettajat laativat työkalun avulla monialaisia ilmastonmuutos-teemaisia oppimiskokonaisuuksia. Opettajien työpajassa antaman palautteen perusteella tehdään teknisiä parannuksia ja viimeistellään työkalu. *** Päivitys 9/2019 Kokeilun toisessa vaiheessa testataan ensimmäisessä vaiheessa tuotettuja teemareppuja kouluympäristössä, tuotetaan uusia ilmastokasvatuksen teemareppuja, viimeistellään teemareppu-työkalu ja luodaan MOK-työkalu sekä markkinoidaan Mappa.fi -palvelun uudet työkalut ja ilmastokasvatuksen teemareput laajalle käyttäjäkunnalle. Mitä tehdään ja millä aikataululla Syyskuu: *Työpaja: Kehittämistyöpajan valmistelu ja ennakkotehtävät työpajaan osallistuville opettajille *Tekninen kehittäminen: suunnittelupalaveri, Mappa:fi:n ohjeiden laatiminen, teemareppujen ohjevideon tekeminen *Markkinointi: -Markkinointimateriaalien valmistelu -Teemareppujen mainokset kasvatusalan julkaisuihin -Somekampanjointia *Uudet yhteistyökumppanit: -YLE Luonto: teemareppu YLE:n joulukuussa toteutettavan kampanjan työkaluksi -Suomi ilmasto- ja kiertotalouskoulutuksen kärkimaaksi! -tapahtumaan osallistuminen -WWF Suomen kanssa tehdään yhteistyötä MOK-työkalun kehittämisessä ja jalkautuksessa -Verkostoituminen muiden ilmastokasvatustoimijoiden kanssa *Yhteinen kehittäminen, jakamiskulttuurin vahvistaminen: -kokeiluun mukaan ilmoittautuneet kehittäjäopettajat testaavat kokeilun 1. vaiheessa tuotettuja teemareppuja ja antavat niistä palautetta. Ohjeistusten laatiminen opettajille Lokakuu: *MOK-Kehittämistyöpaja Jalkarannan koulussa Lahdessa 5.10., työkalujen testaus ja yhteinen kehittäminen *Tekninen kehittäminen: työpajan palautteen perusteella viimeistellään teemareppu- ja MOK-työkalut *Markkinointi: -Markkinointimateriaalien valmistelu -Esittelypiste Varhaiskasvatus-messuilla Helsingissä 4.10. -Esittelypiste Ympäristökasvattajien koulutustapahtumassa Virroilla 2.10. -Ympäristökasvatus-teemapäivä Helsingin yliopiston opettajankoulutuslaitoksella 11.10. -Maksullinen somemainonta *Jalkautetaan Mappa.fi työkaluksi ympäristökasvattajan näyttötutkinnon koulutukseen yhteistyössä Suomen ympäristöopisto Syklin kanssa. Laaditaan tätä varten materiaali (ohje + tehtävä) *Uudet yhteistyökumppanit: -Tapaaminen Opetushallituksessa ilmastokasvatuksesta vastaavan henkilön kanssa 25.10. -> yhteistyö teemareppujen jalkautuksessa -Suomen ympäristökeskus (tapaaminen 8.10): yhteistyö työkalujen kehittämisessä ja jalkautuksessa -verkostoituminen jatkuu *Yhteinen kehittäminen, jakamiskulttuurin vahvistaminen jatkuu: teemareppujen ja MOK-työkalujen käyttäjiltä kerätään palautetta ja kehittämistä jatketaan palautteen perusteella. Marraskuu: *Tekninen kehittäminen: teemareppu- ja MOK-työkalujen viimeistely *Markkinointi: -Mappa.fi:n uusien työkalujen käyttökoulutus luonto- ja ympäristökoulujen opettajien koulutustapahtumassa Lahdessa 14.-15.11. -> avainryhmän sitoutus työkalujen jalkautukseen -Esittelypiste Biologian ja maantieteen opettajien syyspäivillä Vantaalla 16.11. -Maksullinen somemainonta *Uudet yhteistyökumppanit: -Teemareppujen esittely Metsän oppimispolun tahoille 5.11. -> uusia yhteistyötahoja reppujen jalkautukseen *Yhteinen kehittäminen, jakamiskulttuurin vahvistaminen jatkuu Tarkennettu budjetti: Koordinoinnin ja toteutuksen palkkakulut sivukuluineen 6500 € Markkinointi 1500 € Tekninen kehittäminen 1500 € Matkat 500 € YHTEENSÄ 10 000 € Miten työ jatkuu kokeilurahoituksen päättymisen jälkeen: Kehittämistyö jatkuu vielä koko lukuvuoden 2019-2020 -Innostetaan opettajia ja kasvattajia laatimaan uusia teemareppuja -Kehittäjäopettajat testaavat reppuja ja MOK-työkalua -> reppujen sisältöjä kehitetään edelleen ja työkaluihin tehdään tarvittaessa parannuksia palautteen perusteella -Uudet kohderyhmät: a) Laajemman kohderyhmän tavoittamiseksi laaditaan reppuja myös uusille kohderyhmille: toisen asteen koulutukseen ja aikuiskasvatukseen b) Keväällä Mappa.fi -palvelu käännetään ruotsiksi -> mahdollistaa pohjoismaisen yhteistyön -Skaalaus jatkuu: työkalujen markkinointia mm. Educa-messuilla 24.-25.1.2020 ja Ulos-Ut-Out -suurtapahtumassa 9.-11.6.2020 sekä sosiaalisessa mediassa -Haetaan lisärahoitusta Mappa.fi -palvelun työkalujen kehittämiseen: esimerkiksi ilmasto- ja ympäristökasvatustoimijoiden tarjoamien palveluiden hakutoiminto (mm. koulutukset, kouluvierailut)\nKokeilun toisessa vaiheessa tuotettiin uusia ilmastokasvatuksen teemareppuja, viimeisteltiin teemareppu-työkalu ja luotiin MOK-työkalu sekä markkinoitiin Mappa.fi -palvelun uudet työkalut ja ilmastokasvatuksen teemareput laajalle käyttäjäkunnalle.\nJärjestettiin MOK-Kehittämistyöpaja Jalkarannan koulussa Lahdessa 5.10. Työpajassa laadittiin yhdessä koulun opettajakunnan kanssa monialainen oppimiskokonaisuus, joka toteutetaan kuluvan lukuvuoden aikana. Monialainen oppimiskokonaisuus koottiin MOK-työkalun avulla valmiita teemareppuja hyödyntäen sekä uusia rakentaen. Työpajasta saatua palautetta ja havaintoja käytettävyydestä hyödynnettiin työkalujen edelleen kehittämisessä.\nTyöpajan jälkeen viimeisteltiin teemareppu- ja MOK-työkalut, parannettiin käytettävyyttä, päivitettiin MAPPAn teemojen luokittelu sekä korjattiin materiaalien luokittelua ja linkityksiä. Laadittiin hakutoiminto teemarepuille. Laadittiin ohjevideo sekä kirjoitettiin uudet käyttöohjeet MAPPA.fi -materiaalipankille ja uusille työkaluille. Ohjevideo ja uudet ohjeet julkaistaan verkkosivuilla joulukuun aikana.\nTeknisessä toteutuksessa hyödynnettiin ketterän kehittämisen mallia, jossa kehittämistä tehtiin lyhyissä jaksoissa hankkeen eri vaiheissa, välillä testattiin ja kehitettiin lisää. Näin tekninen kehittäminen pystyi reagoimaan helposti käyttäjien palautteeseen.\nTuotettiin markkinointimateriaaleja eli esitteitä ja kangasbanderolli sekä julkaistiiin lehtimainoksia ja somepostauksia. Tehtiin seuraavia markkinointitoimenpiteitä:\n-Esittelypiste Varhaiskasvatus-messuilla Helsingissä 4.10\n-Esittelypiste Ympäristökasvattajien koulutustapahtumassa Virroilla 2.10.\n-Esittely ja käyttökoulutus ympäristökasvatus-teemapäivässä Helsingin yliopiston opettajankoulutuslaitoksella 11.10.\n-Käyttökoulutus luonto- ja ympäristökoulujen opettajien koulutustapahtumassa Lahdessa 14.-15.11.\n-Esittelypiste Biologian ja maantieteen opettajien syyspäivillä Vantaalla 16.11\n-Esittely Metsän oppimispolun yhteistyötahoille 5.11.\n-Esittely kansallisessa LUMA-neuvottelukunnassa 20.11.\n-Esittelypiste Pro Rexi -tapahtumassa 21.-22.11.\n-Mainos 11/2019 julkaistussa Ympäristökasvatus-lehdessä, jonka painosmäärä on 4000 kpl.\n-Maininta 9/2019 ilmestyneessä Liikunnan ja terveystiedon opettajien LIITO-lehdessä, jonka painosmäärä on 2300 kpl\n-Maininta 10/2019 julkaistussa Metsän oppimispolulla -uutiskirjeessä, jolla on 6500 tilaajaa.\nHankkeessa etsittiin uusia yhteistyökumppaneita, verkostoiduttiin ja lujitettiin ilmastokasvatuksen yhteistyötä nykyisten yhteistyökumppaneiden kanssa.\n-YLE Luonto teki MAPPAan oman teemarepun YLE:n joulukuussa toteutettavan kampanjan työkaluksi.\n-Osallistuttiin Sitran Suomi ilmasto- ja kiertotalouskoulutuksen kärkimaaksi! -tapahtumaan.\n-Tehtiin WWF Suomen kanssa yhteistyötä MOK-työkalun kehittämisessä.\n-Tavattiin 8.10. SYKEn merikeskuksen väkeä ja keskusteltiin Mappa-yhteistyöstä SYKEn tulevassa Itämeri-portaalissa.\n-Tavattiin Opetushallituksessa ilmastokasvatuksesta vastaavan henkilön kanssa 25.10.\n-Esiteltiin uusia työkaluja Metsän oppimispolun yhteistyötahoille.\n-Tehtiin hankesuunnittelua yhteistyössä Suomen ympäristöopisto Syklin kanssa tavoitteena jalkauttaa Mappa työkaluksi ympäristökasvattajan näyttötutkinnon koulutukseen.\n-Ideoitiin tulevaa yhteistyötä yhdessä Tampereen yliopiston TRIM-tutkimuskeskuksen kanssa.\n-Osallistuttiin 1.11. Opetus- ja kulttuuriministeriön & ympäristöministeriön järjestämään Nuoret ja ilmasto -pyöreään pöytään, jossa keskusteltiin siitä, miten ilmastonmuutosta pitäisi käsitellä koulussa. Jatkamme opetusministerin kanssa keskustelua “Kestävä koulu” -ohjelmasta, jossa edistettäisiin laajan valtakunnallisen ohjelman avulla ympäristö- ja ilmastokasvatusta.\n-Jatkettiin yhteistyön lujittamista laajasti eri ilmastokasvatustoimijoiden kanssa.\nMiten työ jatkuu kokeilurahoituksen päättymisen jälkeen:\nKehittämistyö jatkuu vielä koko lukuvuoden 2019-2020 ajan seuraavasti:\n-Innostetaan opettajia ja kasvattajia laatimaan uusia teemareppuja -Kehittäjäopettajat testaavat reppuja ja MOK-työkalua -> reppujen sisältöjä kehitetään edelleen ja työkaluihin tehdään tarvittaessa parannuksia palautteen perusteella\na) Laajemman kohderyhmän tavoittamiseksi laaditaan reppuja myös uusille kohderyhmille: toisen asteen koulutukseen ja aikuiskasvatukseen b) Keväällä Mappa.fi -palvelu käännetään ruotsiksi -> mahdollistaa pohjoismaisen yhteistyön\n-Skaalaus jatkuu: työkalujen markkinointia mm. Educa-messuilla 24.-25.1.2020 ja Ulos-Ut-Out -suurtapahtumassa 9.-11.6.2020 sekä sosiaalisessa mediassa\n-Haetaan lisärahoitusta Mappa.fi -palvelun työkalujen kehittämiseen: esimerkiksi ilmasto- ja ympäristökasvatustoimijoiden tarjoamien palveluiden hakutoiminto (mm. koulutukset ja kouluvierailut)\nMAPPAn materiaalien määrä kasvoi: uusia materiaaleja lisättiin yhteensä 93 kpl 19 eri tuottajalta (mukana mm. SYKE, FEE Suomi, WWF, Sitra, YLE ja BMOL), joukossa runsaasti uusia materiaaleja ilmastokasvatukseen.\nMappan teemareppujen määrä kasvoi hankekaudella 24:llä, joista 9:ssä on teemana ilmastokasvatus. (Muut käsittelevät ympäristökasvatusta yleisemmin.) Monialaisia oppimiskokonaisuuksia tuotettiin kaksi, joista toinen yhteistyössä Jalkarannan koulun opettajien kanssa ja toinen yhteistyössä WWF:n kanssa.\nMappa.fi palvelua käytti hankekaudella syys-marraskuussa 2019 keskimäärin 4531 kävijää / kk (+43% kasvu verrattuna vuoden 2019 keskiarvoon).\nKoko vuoden kokonaiskäyntimäärä MAPPA.fi -palvelussa vuoden 2019 marraskuun loppuun mennessä on 48 369 ja yksittäisten kävijöiden määrä 34 882 (Noin 35% potentiaalisesta asiakaskunnasta).\nMappan Facebook-sivulla oli yhteensä 2004 seuraajaa (lisäystä hankekaudella +9%), julkaisujen kattavuus oli hankekaudella yhteensä ~35000 Facebook-käyttäjää ja julkaisuihin sitouduttiin 1656 kertaa (konversio 4,7%).\nHankkeen suoria ilmastovaikutuksia on vaikea arvioida, kun kyseessä on kasvatuksen vaikuttavuus, jota ei pystytä näin lyhyen hankkeen aikana mittaamaan. Voidaan kuitenkin tarkastella esim. sitä, montako opettajaa ja kasvattajaa uudet ilmastokasvatuksen työkalut potentiaalisesti tavoittivat. Hankekaudella Mappassa oli keskimäärin 4481 kävijää kuukaudessa. Jos esimerkiksi puolet kävijöistä hyödynsi Mappan uusia työkaluja 20 lapsen ja nuoren kanssa, tarkoittaisi se, että potentiaalisesti n. 44810 lasta ja nuorta on osallistunut hankkeen aikana kuukausittain ilmasto- tai ympäristökasvatukseen, jota on toteutettu hankkeessa tuotettujen uusien työkalujen tai Mappaan hankkeen aikana lisättyjen uusien materiaalien avulla.\nMAPPA.fi -palvelun lisäosan kehittäminen on käynnistetty. Teemarepuista on julkaistu ensimmäiset pilotit uudistuneella etusivulla ja uusi lisäosa valmistuu kokonaisuudessaan toukokuun ensimmäisten viikkojen aikana. Tutustu MAPPA.fi -palveluun!\nOIemme kutsuneet teemareppujen eli monialaisten oppimiskokonaisuuksien koostamiseen ja testaamiseen mukaan opettajia eri kohderyhmistä. Mukaan mahtuisi vielä erityisesti yläkoulun ja lukion opettajia. Lue kutsu.\nKokeilun etenemisestä kerrotaan myös somessa: Twitter, Facebook ja Instagram\nTeemareppujen tekninen toteutus on valmis ja reppujen sisällön kokoamiseen ja kehittämiseen on ilmoittautunut yhteensä 38 opettajaa ja kasvattajaa.\nMAPPA-työpajaan Tampereella osallistui kymmenkunta opettajaa ja kasvattajaa. Työpajassa perehdyttiin MAPPAn käyttöön sekä uusiin ominaisuuksiin sekä aloitettiin Ilmastokasvatusreppujen kokoaminen kolmessa työryhmässä: yläkoulun ja lukion opettajat, alakoulun opettajat sekä varhaiskasvattajat. MAPPAssa on nyt kolme ilmastokasvatusreppua, joiden työstöä jatketaan sekä työryhmissä, että yhteisesti kaikkien 38 opettajan ja kasvattajan kanssa MAPPAn kommentointityökalua apuna käyttäen.